qundao/data-zh-poetry huggingface dataset:
雁奴
作者：方一夔
朝代：宋

雁落常水宿，奴辄警暗晦。
己逸渠处劳，祸患出恩爱。
老渔穷意巧，半夜弄光怪。
奴亟告其羣，举羣惊相戒。
渔火不时明，奴告不息喙。
众方恬梦寐，不悟伏机械。
一夕虽屡惊，四顾无己害。
利嘴丛之身，尤恐奴相卖。
渔者乘其嚣，尺棰尽同队。
辱令孟坚死，依势博陆败。
小忠悞平昔，今日復何悔。
雁奴
作者：方一夔
朝代：宋
体裁：古风

雁落常水宿，奴辄警暗晦。己逸渠处劳，祸患出恩爱。老渔穷意巧，半夜弄光怪。奴亟告其群，举群惊相戒。渔火不时明，奴告不息喙。众方恬梦寐，不悟伏机械。一夕虽屡惊，四顾无己害。利嘴丛之身，尤恐奴相卖。渔者乘其嚣，尺箠尽同队。辱令孟坚死，依势博陆败。小忠误平昔，今日复何悔。
雜興
作者：方一夔
朝代：宋

世奕奔趨若决河，誰將獨力障頹波。
指衣太守存唐苦，循髮將軍負漢多。
薜芷不芳甘自變，白圭有玷尚堪磨。
是非勿與時人說，爲就重華述九歌。
雜興
作者：方一夔
朝代：宋

南枝憔悴北枝榮，轉眼浮華跡已陳。
昨夢已空巫峽雨，昔遊曾記武陵春。
浮生一日復一日，世事後人哀後人。
兩鬢欲霜行脚倦，悠悠無計謝風塵。
雜興
作者：方一夔
朝代：宋

旅雁南猶北，絲蟲墮復粘。
流年忙裏過，衰髮暗中添。
記事推銀管，尋題探玉籤。
區區淡生活，與世異酸甜。
雜興
作者：方一夔
朝代：宋

溪上寒窗面綠漪，孤蹤漂泊渺天涯。
愁聽火令拋長檠，醉折花籌記小詩。
鶑語難尋春去處，鄉心偏等夢回時。
文章滿腹知何用，落得奔波兩鬢絲。
雜興
作者：方一夔
朝代：宋

衰草含烟木葉黄，空城摇落客思鄉。
雁高孤月臨空塞，魚退殘星過曲梁。
醉眼昏花迷野馬，帖書戲草掣風檣。
閒來更試絲綸手，新釣江鱸一尺長。
雜興·其一
作者：方一夔
朝代：宋

種竹千竿密復疎，菉猗深處着蝸廬。
有牀自可安周易，無飯誰教典漢書。
疊嶂畫屏圍棐案，飛泉白練落階除。
絕無半點功名望，一任浮雲自卷舒。
雜興·其三
作者：方一夔
朝代：宋

青山相對總儀刑，人世浮華隔幾塵。
厚味不知菘韭薄，舊銜那似菊松新。
銀罌豹血爭劉項，翠釜駞峯死虢秦。
大抵危機隨富貴，不曾粘著退閒人。
雜興·其二
作者：方一夔
朝代：宋

不露文章世不驚，由來天亦厭虛名。
弦歌夫子窮將聖，風雅靈均死獨清。
其道卷懷何足恨，斯文得與豈無情。
長歌獨坐滄浪水，休說他年起濯纓。
雜興·其五
作者：方一夔
朝代：宋

天地生生不盡仁，惟梅先得一年春。
花神銓次初編譜，月老莊嚴妙寫真。
索笑暗添風度爽，嚼香清洗肺肝塵。
莫嫌刪後多題品，自二南來有幾人。
雜興·其四
作者：方一夔
朝代：宋

霜風獵獵響林坳，獨有寒梅漸作包。
倒影水涵窺沼樹，淺痕月印上窗梢。
綠衣低掛酒初熟，烏帽斜欹門屢敲。
花得初陽人得復，俱從顔子結窮交。
雜興三首·其一
作者：方一夔
朝代：宋

老去時光漸不禁，那堪風景入秋深。
文章何啻建安骨，議論能無元祐心。
舊日交遊誰可托，中年憂患苦相尋。
致身稷契非輕許，末路無成學苦吟。
雜興三首·其一
作者：方一夔
朝代：宋

自合林泉着散仙，虎蛟在處卧山淵。
未秋已擬償新穀，計月先愁欠子錢。
冷眼慣看平地險，薄情誰念死灰然。
人生還有相逢處，昨日淮陰召少年。
雜興三首·其三
作者：方一夔
朝代：宋

窮守空山兩鬢蓬，老饕有分過年豐。
珠璣推上稻花水，金鐵敲殘梧葉風。
興寄小窗詩卷裏，夢回別墅笛聲中。
俗緣相逐何時了，一笑人間萬慮空。
雜興三首·其三
作者：方一夔
朝代：宋

經秋春蕙歎時過，歸卧南窗竹一坡。
世味甚輕貪慾少，交情稍重怨恩多。
羞從綠酒看霜劍，悔把青燈誤雨簑。
技癢未能忘習氣，新詩寫罷更長歌。
雜興三首·其二
作者：方一夔
朝代：宋

做事英雄竟不成，飛鴻何處避弓矰。
杲卿有舌駡阿犖，叔夜無頭傳廣陵。
禍福難知隨命值，才名太盛取天憎。
江流渺渺無回勢，獨向西風倚瘦藤。
雜興三首·其二
作者：方一夔
朝代：宋

漫向松邊倚瘦筇，一生襟抱與誰同。
照人不老古今月，送客多情南北風。
才盡懸知詩作祟，數奇莫與命爭窮。
冶金百煉今無幾，休向人前說事功。
雜興五首·其一
作者：方一夔
朝代：宋

由來勢退不英雄，誰怨天公苦不公。
蟲臂鼠肝俱造化，草妖木怪盡神通。
百年身世浮漚裏，大地山河曠劫中。
巧拙賢愚俱莫問，此生元只似虛空。
雜興五首·其三
作者：方一夔
朝代：宋

冷看風濤起怒鵬，自慚無力逐飛騰。
林泉襟韻清如水，儒素門牆淡似僧。
凉與竹奴分半榻，夜將書嬭伴孤燈。
人生適意祇如許，玉署金門不用登。
雜興五首·其二
作者：方一夔
朝代：宋

老骨槎牙不入時，可看霜雪點鬚眉。
短披樵褐形如鶴，長把農書手欲龜。
饑飽生前皆有定，文章死後竟何禆。
憑高欲說無人會，早暮南窗盼綠猗。
雜興五首·其五
作者：方一夔
朝代：宋

甘死蓬窗笑我癡，興來况值夜凉時。
閒中不覺年華促，歸去方知宦路危。
酒甕沉沉傾玉瀣，簟筠細細蹙風漪。
月殘夢醒詩初就，枯筆長拋網蟢絲。
雜興五首·其四
作者：方一夔
朝代：宋

六月猶披紫綺裘，酸醎世味不相投。
清泉遶屋聲聲冷，高竹依簷葉葉秋。
揮汗讀書如有慕，撚髭安字更何求。
向無二事消閒日，誰遣先生一段愁。
雜興十首·其一
作者：方一夔
朝代：宋

前程在處暗危機，脫跡紅塵入翠微。
清水一竿張釣具，白雲四壁掛樵衣。
馬惟畫骨空嗟瘦，龍不點睛那解飛。
差有陳編相伴住，時將詩句洗前非。
雜興十首·其一〇
作者：方一夔
朝代：宋

生平繆計百無成，衰白如期入鏡明。
鳥不驚猜無忤物，人多怒駡漸逃名。
襟懷落落憐孤影，歲月悠悠過半生。
老去自知無處用，只留雙眼待昇平。
雜興十首·其七
作者：方一夔
朝代：宋

駸駸鏡裏鬢霜侵，偶占溪東十畝陰。
風雨四時無盡藏，松篁終夜有餘馨。
家藏爲米難餬口，日課除詩罕用心。
誰說倉曹任窖穀，近來家富屢千金。
雜興十首·其三
作者：方一夔
朝代：宋

已更門戶自持鉏，謝絕交遊與世疎。
處變卿還用卿法，養高吾自愛吾廬。
屏張前世無聲畫，架插今生未見書。
水北山人偏解意，求分半席間樵漁。
雜興十首·其九
作者：方一夔
朝代：宋

不仙不釋不居官，久狎漁樵作往還。
細雨飽眠一黄犢，白雲秀拔幾青山。
浮生往事真成夢，舉世誰人最得閒。
惆悵伏波粗意氣，暮年猶向五溪蠻。
雜興十首·其二
作者：方一夔
朝代：宋

老去蹉跎萬事休，襟期甚不入時流。
倦飛已作歸林鳥，懶起猶如落草牛。
一點眉黄無宦况，五分頭白爲詩愁。
玉人期我滄洲上，未擬他年賦遠遊。
雜興十首·其五
作者：方一夔
朝代：宋

紫綬緋裳印佩金，我於數子總無情。
傍人門戶傳書客，投老田園識字氓。
世變委懷無逆順，事機到手即功名。
子房收斂英雄迹，誰說神仙在穀城。
雜興十首·其八
作者：方一夔
朝代：宋

先生高寄此林泉，懶拙方知此樂全。
足屨兩忘便不借，人琴俱隠付無絃。
雲歸書帙留殘潤，日上香盤裊細烟。
勘破世紛無一事，又拈枯筆續前編。
雜興十首·其六
作者：方一夔
朝代：宋

人境無緣斷俗喧，丁寧牢閉兩柴門。
五更孤枕客懷惡，半世青燈書眼昏。
有日空爲無日計，醉時還道醒時言。
白雲久有南山夢，不待他年畢嫁婚。
雜興十首·其四
作者：方一夔
朝代：宋

冷落門牆絕似冰，夜窗風雨耿孤燈。
采盆任我翻成雉，涴墨從渠點作蠅。
休說文章祇小技，由來富貴總無能。
依稀楊李無人憶，但憶瀼西杜少陵。
雜興四首·其一
作者：方一夔
朝代：宋

我亦山林澹蕩人，籠禽飲啄失天真。
客求妙墨多辭病，兒欠寒衣屢訴貧。
夜雨書檠翻汗竹，秋風野飯配絲蓴。
文章固是平生志，贏得蕭蕭兩鬢塵。
雜興四首·其三
作者：方一夔
朝代：宋

滿目風埃落日低，拳支醉頰面山西。
平堤樹密欲藏寺，古渡舟橫不礙溪。
渺渺幾竿秋水浄，啞啞三匝夜烏啼。
老來獨有詩情在，口占新晴付小溪。
雜興四首·其二
作者：方一夔
朝代：宋

江上千峯缺復遮，疎林點點噪歸鴉。
短篷細網船回浦，快馬青衫客到家。
酒味春風生竹葉，笛愁寒月老梅花。
丈夫處世便疎豁，莫買虛名鬭角蝸。
雜興四首·其四
作者：方一夔
朝代：宋

又是山村秋暮天，蹉跎身世惜流年。
風鳴淺瀨高還下，山碍浮雲斷復連。
豪氣尚餘孤劍裏，眵眸合老短檠邊。
心期蟠屈憑誰說，盡是巾箱千萬編。
雨
作者：方一夔
朝代：宋

吾聞陰陽書，夏忌甲子雨。
蠶死麥復苦，果諧老農語。
人生無賢愚，擾擾同一宇。
衣食固其端，安可過取數。
哀哉元相國，胡椒滿倉庾。
區區口體計，所費能幾許。
晴曦禦朝寒，野菜供晚茹。
君看此輩人，政自有佳處。
雨
作者：方一夔
朝代：宋
体裁：古风

吾闻阴阳书，夏忌甲子雨。蚕死麦复苦，果谐老农语。人生无贤愚，扰扰同一宇。衣食固其端，安可过取数。哀哉元相国，胡椒满仓庾。区区口体计，所费能几许。晴曦禦朝寒，野菜供晚茹。君看此辈人，政自有佳处。
雨
作者：方一夔
朝代：宋

吾闻阴阳书，夏忌甲子雨。
蚕死麦復苦，果谐老农语。
人生无贤愚，扰扰同一宇。
衣食固其端，安可过取数。
哀哉元相国，胡椒满仓庾。
区区口体计，所费能几许。
晴曦御朝寒，野菜供晚茹。
君看此辈人，政自有佳处。
雨雪交作
作者：方一夔
朝代：宋
体裁：五言律诗

雪晴那复雨，雨雪苦缠绵。连月无行地，穷冬不见天。穴居狸舐掌，水宿鹭联拳。更道深山里，翁饥歇午烟。
雨雪交作
作者：方一夔
朝代：宋

雪晴那復雨，雨雪苦纏綿。
連月無行地，窮冬不見天。
穴居貍舐掌，水宿鷺聯拳。
更道深山裏，翁饑歇午烟。
雨雪交作
作者：方一夔
朝代：宋

雪晴那復雨，雨雪苦缠绵。
连月无行地，穷冬不见天。
穴居貍舐掌，水宿鹭联拳。
更道深山裏，翁饥歇午烟。
雨霁二首
作者：方一夔
朝代：宋

次第寻春不恨迟，春光偏在雨晴时。风林窍暖山飞鸟，潭洞门开惊卧螭。酒冽万家供笑语，土牛千耦乐耘耔。物华又逐年华转，惟有诗人老更衰。谁传春涨没溪毛，又喜朝晴暖土膏。箬裹旋生新接树，花窠重发旧栽桃。扫蜂上彗经营早，通燕归帘结构牢。莫道山中勋业少，等閒善类入钧陶。
雨霁二首·其一
作者：方一夔
朝代：宋
体裁：七言律诗

次第寻春不恨迟，春光偏在雨晴时。风林窍暖山飞鸟，潭洞门开惊卧螭。酒冽万家供笑语，土牛千耦乐耘耔。物华又逐年华转，惟有诗人老更衰。
雨霁二首·其二
作者：方一夔
朝代：宋
体裁：七言律诗

谁传春涨没溪毛，又喜朝晴暖土膏。箬裹旋生新接树，花窠重发旧栽桃。扫蜂上彗经营早，通燕归帘结构牢。莫道山中勋业少，等閒善类入钧陶。
雨霁二首·其二
作者：方一夔
朝代：宋

谁传春涨没溪毛，又喜朝晴暖土膏。
箬裹旋生新接树，花窠重发旧栽桃。
扫蜂上篲经营早，通燕归帘结构牢。
莫道山中勋业少，等閒善类入钧陶。
雨霽二首·其一
作者：方一夔
朝代：宋

次第尋春不恨遲，春光偏在雨晴時。
風林竅暖山飛鳥，潭洞門開驚卧螭。
酒冽萬家供笑語，土牛千耦樂耘耔。
物華又逐年華轉，惟有詩人老更衰。
雨霽二首·其二
作者：方一夔
朝代：宋

誰傳春漲沒溪毛，又喜朝晴暖土膏。
箬裹旋生新接樹，花窠重發舊栽桃。
掃蜂上篲經營早，通燕歸簾結構牢。
莫道山中勳業少，等閒善類入鈞陶。
雪
作者：方一夔
朝代：宋
体裁：七言律诗

北帝宫中亿万姝，天花散尽满天衢。蓬山宫阙白禽兽，秦地山河银雁凫。寒耸吟肩呵滴砚，春回醉颊宴开炉。梅花半树南枝早，梦绕孤山访老逋。
雪
作者：方一夔
朝代：宋

北帝宫中亿万姝，天花散尽满天衢。
蓬山宫阙白禽兽，秦地山河银雁鳬。
寒耸吟肩呵滴砚，春回醉颊宴开炉。
梅花半树南枝早，梦遶孤山访老逋。
雪
作者：方一夔
朝代：宋

北帝宮中億萬姝，天花散盡滿天衢。
蓬山宮闕白禽獸，秦地山河銀雁鳬。
寒聳吟肩呵滴硯，春回醉頰宴開爐。
梅花半樹南枝早，夢遶孤山訪老逋。
震泽市
作者：方一夔
朝代：宋

石峯迭迭小桥西，昔日人家桃李蹊。
无限欢娱俱寂寞，珠玑锋镝逐春犂。
震泽市
作者：方一夔
朝代：宋
体裁：七言绝句

石峰叠叠小桥西，昔日人家桃李蹊。无限欢娱俱寂寞，珠玑锋镝逐春犁。
震澤市
作者：方一夔
朝代：宋

石峯疊疊小橋西，昔日人家桃李蹊。
無限歡娛俱寂寞，珠璣鋒鏑逐春犂。
静乐先生祠堂
作者：方一夔
朝代：宋
体裁：七言律诗

五季横流欲障天，先生雅志寄林泉。啸吟独抱济时略，高尚甘为遁世贤。奕叶簪缨他有耀，微时耒耜我相传。何年得见归来鹤，暂假风翰逐老仙。
静乐先生祠堂
作者：方一夔
朝代：宋

五季横流欲障天，先生雅志寄林泉。
啸吟独抱济时畧，高尚甘为遯世贤。
奕叶簪缨他有耀，微时耒耜我相传。
何年得见归来鹤，暂假风翰逐老仙。
靜樂先生祠堂
作者：方一夔
朝代：宋

五季橫流欲障天，先生雅志寄林泉。
嘯吟獨抱濟時畧，高尚甘爲遯世賢。
奕葉簪纓他有耀，微時耒耜我相傳。
何年得見歸來鶴，暫假風翰逐老仙。
題洪復翁詩卷後二首·其一
作者：方一夔
朝代：宋

袖中光燄照崖垠，詩律雄渾遠有源。
近藁自成新句法，束書不叛舊遊門。
折芳梅下人雙屨，話別沙頭酒一罇。
健筆世間誰措手，老夫先擬舉降幡。
題洪復翁詩卷後二首·其二
作者：方一夔
朝代：宋

詩裏人傳大小賢，自憐同業不同年。
白雲孺子詩千首，黄石老人書一編。
冷眼危途風竹亂，知心舊事雪松堅。
別愁去作星橋夢，長傍河西牛斗邊。
题洪复翁诗卷后二首
作者：方一夔
朝代：宋

袖中光燄照崖垠，诗律雄浑远有源。近藁自成新句法，束书不叛旧游门。折芳梅下人双屦，话别沙头酒一樽。健笔世间谁措手，老夫先拟举降幡。诗里人传大小贤，自怜同业不同年。白云孺子诗千首，黄石老人书一编。冷眼危途风竹乱，知心旧事雪松坚。别愁去作星桥梦，长傍河西牛斗边。
题洪复翁诗卷后二首·其一
作者：方一夔
朝代：宋
体裁：七言律诗

袖中光燄照崖垠，诗律雄浑远有源。近藁自成新句法，束书不叛旧游门。折芳梅下人双屦，话别沙头酒一樽。健笔世间谁措手，老夫先拟举降幡。
题洪复翁诗卷后二首·其二
作者：方一夔
朝代：宋
体裁：七言律诗

诗里人传大小贤，自怜同业不同年。白云孺子诗千首，黄石老人书一编。冷眼危途风竹乱，知心旧事雪松坚。别愁去作星桥梦，长傍河西牛斗边。
题洪復翁诗卷后二首·其一
作者：方一夔
朝代：宋

袖中光燄照崖垠，诗律雄浑远有源。
近藁自成新句法，束书不叛旧游门。
折芳梅下人双屦，话别沙头酒一罇。
健笔世间谁措手，老夫先拟举降幡。
题洪復翁诗卷后二首·其二
作者：方一夔
朝代：宋

诗裏人传大小贤，自怜同业不同年。
白云孺子诗千首，黄石老人书一编。
冷眼危途风竹乱，知心旧事雪松坚。
别愁去作星桥梦，长傍河西牛斗边。
食菜
作者：方一夔
朝代：宋

日食何曾費萬錢，畦丁辛苦劚風烟。
牆陰吠狗硬如鐵，山下蹲鴟大似拳。
忍棄毛錐飛食肉，空憐匿服卧餐氈。
茶甌氣味堪相配，更汲源頭活水煎。
食菜
作者：方一夔
朝代：宋

日食何曾费万钱，畦丁辛苦劚风烟。
墙阴吠狗硬如铁，山下蹲鸱大似拳。
忍弃毛锥飞食肉，空怜匿服卧餐毡。
茶瓯气味堪相配，更汲源头活水煎。
食菜
作者：方一夔
朝代：宋
体裁：七言律诗

日食何曾费万钱，畦丁辛苦斸风烟。墙阴吠狗硬如铁，山下蹲鸱大似拳。忍弃毛锥飞食肉，空怜匿服卧餐毡。茶瓯气味堪相配，更汲源头活水煎。
食西瓜
作者：方一夔
朝代：宋

恨无纤手削驼峯，醉嚼寒瓜一百筩。
半岭花衫粘唾碧，一痕丹血搯肤红。
香浮笑语牙生水，凉入衣襟骨有风。
从此安心师老圃，青门何处问穷通。
食西瓜
作者：方一夔
朝代：宋
体裁：诗

恨无纤手削驼峰，醉嚼寒瓜一百筒。半岭花衫粘唾碧，一痕丹血搯肤红。香浮笑语牙生水，凉入衣襟骨有风。从此安心师老圃，青门何处问穷通。
食西瓜
作者：方一夔
朝代：宋

恨無纖手削駝峯，醉嚼寒瓜一百筩。
半嶺花衫粘唾碧，一痕丹血搯膚紅。
香浮笑語牙生水，凉入衣襟骨有風。
從此安心師老圃，青門何處問窮通。
黄杨
作者：方一夔
朝代：宋
体裁：古风

万物具生理，日与化工运。黄杨性独殊，一岁长一寸。气机有时歇，厄会屡遭闰。岂无土壤培，亦有雨露润。尔寿传云仍，尔木仅寻仞。老氏损成益，颜子退为进。至人妙观物，此理如符印。
黄楊
作者：方一夔
朝代：宋

萬物具生理，日與化工運。
黄楊性獨殊，一歲長一寸。
氣機有時歇，厄會屢遭閏。
豈無土壤培，亦有雨露潤。
爾壽傳雲仍，爾木僅尋仞。
老氏損成益，顔子退爲進。
至人妙觀物，此理如符印。
□□□·其一
作者：方回
朝代：宋

□□□□□□□，□□□□□□□。
□□□□□□□，□军不復过前村。
□□□·其一
作者：方回
朝代：宋

□□□□□□□，□□□□□□□。
□□□□□□□，□軍不復過前村。
□□□·其二
作者：方回
朝代：宋

句圓字穩削陳言，詩律吾曹合細論。
五藁端能壓南岳，後村死後有前村。
一笑
作者：方回
朝代：宋

棘爲籬落板爲扉，堂上春山碧四圍。
前後相承花百種，往來自在燕雙飛。
賣田不恥因償債，耽酒無厭更典衣。
人道家貧詩却富，先生一笑久忘機。
丁亥元日二首·其一
作者：方回
朝代：宋

元日如常日，閒人更老人。
後杯真壽酒，便服勝朝紳。
何物稱三品，今朝過六旬。
候門憐稚子，莫放杏梢春。
丁亥元日二首·其二
作者：方回
朝代：宋

孰不聞鐘起，吾猶擁褐眠。
家人分兩地，客邸跨三年。
果蓏思携幼，粢盛憶祀先。
故山歸去好，當及掛燈前。
丁亥十一月初八日南至二首·其一
作者：方回
朝代：宋

閒客何庸早起忙，高眠懒復问云祥。
宦情不作葭灰动，吟笔宁争绣线长。
逆旅四年逢此节，徒行六日可吾乡。
衝风踏雪须归去，荠菜肥甜白酒香。
丁亥十一月初八日南至二首·其一
作者：方回
朝代：宋

閒客何庸早起忙，高眠懶復問雲祥。
宦情不作葭灰動，吟筆寧爭繡線長。
逆旅四年逢此節，徒行六日可吾鄉。
衝風踏雪須歸去，薺菜肥甜白酒香。
丁亥十一月初八日南至二首·其二
作者：方回
朝代：宋

涉险骑危一纪强，四惊阳復寓钱塘。
山深黟歙生涯薄，水溢苏湖岁事荒。
暂遣归宁怜小婢，尚迟绝少抚诸郎。
官壶岂似无灰酒，有客携来亦尽觞。
丁亥十一月初八日南至二首·其二
作者：方回
朝代：宋

涉險騎危一紀强，四驚陽復寓錢塘。
山深黟歙生涯薄，水溢蘇湖歲事荒。
暫遣歸寧憐小婢，尚遲絕少撫諸郎。
官壺豈似無灰酒，有客携來亦盡觴。
丁亥生日紀事五首·其一
作者：方回
朝代：宋

千世謀生百念捐，窮空肯復受人憐。
九還未悟長生訣，七袠初開本命年。
寡慾自來甘淡薄，忘機時或放狂顛。
歸舟已辦齎糧絕，猶欲經營買鶴錢。
丁亥生日紀事五首·其三
作者：方回
朝代：宋

我生之日憶我父，痛甚少游眠古藤。
忍見金湯今墮甑，劣容詩禮尚傳燈。
策名作郡了無益，罔利肥家終不能。
决定歸歟守先墓，種瓜聊得似東陵。
丁亥生日紀事五首·其二
作者：方回
朝代：宋

山路訪僧規已定，曉樓聞雨事還非。
今年生日無人識，幾度兒曹望我歸。
清茗半甌浮雪乳，古香一劑炷烟霏。
割牲釃酒貧難辦，只待天晴浣虱衣。
丁亥生日紀事五首·其五
作者：方回
朝代：宋

杯酒誰歟可共揮，殘年心事轉多違。
頗聞銅柱征蠻急，孰念葵丘遏糴非。
典質衣裳今已盡，留連舟楫可無歸。
故園堪共吾兒灌，政恐淫霖歲亦饑。
丁亥生日紀事五首·其四
作者：方回
朝代：宋

先君俊譽早飈馳，晚落蠻陬禍事奇。
六十年前生子日，三千里外憶親時。
霍光擅漢人皆恐，侯景歸梁國欲危。
埋骨瘴烟抱冤憤，蓬萊水淺定前知。
丁亥生日纪事五首·其一
作者：方回
朝代：宋

千世谋生百念捐，穷空肯復受人怜。
九还未悟长生诀，七袠初开本命年。
寡慾自来甘淡薄，忘机时或放狂颠。
归舟已办赍粮绝，犹欲经营买鹤钱。
丁亥生日纪事五首·其四
作者：方回
朝代：宋

先君俊誉早飈驰，晚落蛮陬祸事奇。
六十年前生子日，三千里外忆亲时。
霍光擅汉人皆恐，侯景归梁国欲危。
埋骨瘴烟抱冤愤，蓬莱水浅定前知。
丁戊行
作者：方回
朝代：宋

丁日释奠集儒士，戊日赛社驩农民。
四海干戈万事革，独此彷佛殷周因。
古礼仅存吏治落，农极憔悴儒尤贫。
章甫行市笑駡众，夫须服田科敛频。
今年五月大霖雨，旧谷已□新□□。
精凿有之敢靳价，万钱不得五斗陈。
青衿生徒□困馁，白首父老空嚬呻。
仲秋甲子雨益甚，山怀河溢阴踰旬。
庭酹坛献想草草，瘠牲酸酒羞明神。
一旦警急盗贼起，生聚未保明年春。
钱塘儿女长市井，书灯耕耒两不亲。
但知佚乐逐浮末，岂料离乱遭风尘。
丁戊二祭实素昧，竞诧潮过天凉新。
肯念道傍横死人，芙蓉金菊迎佳辰。
丁戊行
作者：方回
朝代：宋

丁日釋奠集儒士，戊日賽社驩農民。
四海干戈萬事革，獨此彷彿殷周因。
古禮僅存吏治落，農極憔悴儒尤貧。
章甫行市笑駡衆，夫須服田科斂頻。
今年五月大霖雨，舊穀已□新□□。
精鑿有之敢靳價，萬錢不得五斗陳。
青衿生徒□困餒，白首父老空嚬呻。
仲秋甲子雨益甚，山懷河溢陰踰旬。
庭酹壇獻想草草，瘠牲酸酒羞明神。
一旦警急盜賊起，生聚未保明年春。
錢塘兒女長市井，書燈耕耒兩不親。
但知佚樂逐浮末，豈料離亂遭風塵。
丁戊二祭實素昧，競詫潮過天凉新。
肯念道傍橫死人，芙蓉金菊迎佳辰。
丁橋曉行
作者：方回
朝代：宋

苕水無聲鏡面光，漁家孤艇泊中央。
十幅生綃誰畫得，一輪斜月一篷霜。
丁酉元日年七十一·其一
作者：方回
朝代：宋

晚節詩如白樂天，每逢元日有新篇。
九臚唱第今三紀，七袠開端又一年。
風雪五更憐過馬，兒孫百指望歸船。
老身窮健無煩惱，猶倚文章賣酒錢。
丁酉元日年七十一·其一
作者：方回
朝代：宋

晚节诗如白乐天，每逢元日有新篇。
九胪唱第今三纪，七袠开端又一年。
风雪五更怜过马，儿孙百指望归船。
老身穷健无烦恼，犹倚文章卖酒钱。
丁酉元日年七十一·其二
作者：方回
朝代：宋

扶胥湾口铁山头，汗漫空为万里游。
一第仅如晁济北，万诗堪继陆严州。
可用老扶灵寿杖，也曾亲到结邻楼。
余生无所求于世，今世何人识故侯。
丁酉元日年七十一·其二
作者：方回
朝代：宋

扶胥灣口鐵山頭，汗漫空爲萬里遊。
一第僅如晁濟北，萬詩堪繼陸嚴州。
可用老扶靈壽杖，也曾親到結鄰樓。
餘生無所求於世，今世何人識故侯。
丁酉生日二首·其一
作者：方回
朝代：宋

今年五月冷非常，擁袖無聊一老尪。
應俗但宜司馬好，全生不必次公狂。
絳人甲子差相近，皇考庚寅暗自傷。
病酒客樓聽泥屐，愁邊更用雨淋浪。
丁酉生日二首·其二
作者：方回
朝代：宋

未甦殘醉茗頻煨，夙荷諸公載酒來。
照鏡所存唯雪鬢，典衣已盡况銀杯。
色嬰單豹偶然耳，带索啟期焉怨哉。
弱水元無三萬里，此心安處是蓬萊。
七十五翁吟
作者：方回
朝代：宋

衰翁七十五，犹有身世忧。
暑不办寒计，朝始为夕谋。
海若挟风伯，扫荡数十州。
钱塘幸而免，湖已入城流。
吾虽偶不死，生涯殊苟偷。
米价不少减，钱刀何所求。
长女亡六载，次女病未瘳。
假使即勿药，嫁奁将焉筹。
五男丧其幼，余皆隠林丘。
忆昔年十五，七月辛丑秋。
郡治及祖居，一夜灰鬰攸。
倏忽六十载，将无坠箕裘。
侥倖登一第，患难何其稠。
滨死者累矣，尚存镜中头。
行善丛谤议，施德招冤雠。
久已致其仕，此生行且休。
半饱半饥间，陈粟虀一瓯。
鼎食拚鼎烹，吾非斯人俦。
万事不如意，自取何怨尤。
折腰復仰面，舐痔而封侯。
何如醉茅柴，霞外鼾鼻齁。
七十五翁吟
作者：方回
朝代：宋

衰翁七十五，猶有身世憂。
暑不辦寒計，朝始爲夕謀。
海若挾風伯，掃蕩數十州。
錢塘幸而免，湖已入城流。
吾雖偶不死，生涯殊苟偷。
米價不少減，錢刀何所求。
長女亡六載，次女病未瘳。
假使即勿藥，嫁奩將焉籌。
五男喪其幼，餘皆隠林丘。
憶昔年十五，七月辛丑秋。
郡治及祖居，一夜灰鬰攸。
倏忽六十載，將無墜箕裘。
僥倖登一第，患難何其稠。
濱死者累矣，尚存鏡中頭。
行善叢謗議，施德招冤讎。
久已致其仕，此生行且休。
半飽半饑間，陳粟虀一甌。
鼎食拚鼎烹，吾非斯人儔。
萬事不如意，自取何怨尤。
折腰復仰面，舐痔而封侯。
何如醉茅柴，霞外鼾鼻齁。
七十翁五言十首·其一
作者：方回
朝代：宋

豈謂真成老，元來總墮虛。
它鄉身似雁，永夜眼如魚。
未覺知幾早，惟嫌料事疏。
縱無三閣饌，猶有五車書。
七十翁五言十首·其一〇
作者：方回
朝代：宋

紫陽山下住，問字足儒生。
鮮果枝頭熟，新醅甕面清。
學師朱仲晦，詩友許宣平。
焉得孟能靜，滄浪共濯纓。
七十翁五言十首·其七
作者：方回
朝代：宋

故人书见问，近况復如何。
酒病沉绵剧，诗愁感慨多。
胫枯全似鹤，髻小仅如螺。
更许十年活，渔矶破几蓑。
七十翁五言十首·其七
作者：方回
朝代：宋

故人書見問，近况復如何。
酒病沉綿劇，詩愁感慨多。
脛枯全似鶴，髻小僅如螺。
更許十年活，漁磯破幾蓑。
七十翁五言十首·其三
作者：方回
朝代：宋

五月炎歊早，冰盤未薦瓜。
客中如許熱，林下豈無家。
體炙巾繒火，膚斑點鐵砂。
一杯慶七十，汗滴暮樓霞。
七十翁五言十首·其九
作者：方回
朝代：宋

詩家自有律，高處在平中。
能使生爲熟，何愁拙不工。
嚴祠七里瀨，漢鼎一絲風。
敢謂方虛叟，還如陸放翁。
七十翁五言十首·其二
作者：方回
朝代：宋

愁与忧全异，欢于乐尚遥。
百年元易度，一日却难消。
玉叵圭中必，桐犹爨下焦。
襟怀殊鬰鬰，纵目却飘飘。
七十翁五言十首·其二
作者：方回
朝代：宋

愁與憂全異，歡於樂尚遥。
百年元易度，一日却難消。
玉叵圭中必，桐猶爨下焦。
襟懷殊鬰鬰，縱目却飄飄。
七十翁五言十首·其五
作者：方回
朝代：宋

七堠長亭路，前程已不多。
最欺吾老者，絕奈後生何。
去晚陶弘景，迷凶馬伏波。
幸逢黄菌耦，且賦紫芝歌。
七十翁五言十首·其八
作者：方回
朝代：宋

父母嗟难报，干坤荷曲成。
居然生寿相，颇亦窃诗名。
箕子九畴范，太公三略兵。
老身宁坎止，时彦或流行。
七十翁五言十首·其八
作者：方回
朝代：宋

父母嗟難報，乾坤荷曲成。
居然生壽相，頗亦竊詩名。
箕子九疇範，太公三略兵。
老身寧坎止，時彥或流行。
七十翁五言十首·其六
作者：方回
朝代：宋

隻影兼孤喙，攒眉更结喉。
一生无大喜，万种有閒愁。
冠豸羞言路，凭熊齿郡侯。
休官十六载，不报破家雠。
七十翁五言十首·其六
作者：方回
朝代：宋

隻影兼孤喙，攢眉更結喉。
一生無大喜，萬種有閒愁。
冠豸羞言路，憑熊齒郡侯。
休官十六載，不報破家讎。
七十翁五言十首·其四
作者：方回
朝代：宋

瘴疠金蚕毒，干戈铁马羣。
一生逃万死，百岁仅三分。
遑恤恒饥子，姑留自祭文。
醺醺人笑我，方寸不醺醺。
七十翁五言十首·其四
作者：方回
朝代：宋

瘴癘金蠶毒，干戈鐵馬羣。
一生逃萬死，百歲僅三分。
遑恤恒饑子，姑留自祭文。
醺醺人笑我，方寸不醺醺。
七十翁吟七言十絕·其一
作者：方回
朝代：宋

自知酒量防踰矩，敢詫詩才妙斵輪。
古聖賢心得絲許，雖非尼扁異愚民。
七十翁吟七言十絕·其一〇
作者：方回
朝代：宋

少陵詩詫古來希，老病餘生曷不歸。
不信神仙不信佛，死時惟裹破深衣。
七十翁吟七言十絕·其七
作者：方回
朝代：宋

膾炙鯨鵬吾不佞，撮捫蚤虱爾徒勞。
泰山夜半見紅日，政要人生著脚高。
七十翁吟七言十絕·其三
作者：方回
朝代：宋

詩備衆體更須熟，文成一家仍不陳。
晚悔昨非思改紀，規隨養氣省心人。
七十翁吟七言十絕·其九
作者：方回
朝代：宋

周家八百年天下，文武焉知有赧王。
老壽彭公亦餘骨，始知生死是興亡。
七十翁吟七言十絕·其二
作者：方回
朝代：宋

頓爾繆爲象山學，雕吾痛絕水心文。
潜夫詩格溫夫字，掩耳平生不願聞。
七十翁吟七言十絕·其五
作者：方回
朝代：宋

一河綠水小樓前，八十老翁猶駕船。
七十老翁幸靜坐，有書不讀真可憐。
七十翁吟七言十絕·其八
作者：方回
朝代：宋

後山卒僅四十九，諱日崇寧一日前。
當時假使餘七袠，忍見中原丙午年。
七十翁吟七言十絕·其六
作者：方回
朝代：宋

恨予生不及晦翁，撰杖鵝湖觀異同。
豈減游楊侍程子，未甘籍湜事韓公。
七十翁吟七言十絕·其四
作者：方回
朝代：宋

鄭玄三禮王弼易，亦繪冕旒配孔庭。
虛耗中原實衛霍，麒麟閣上也圖形。
七十翁吟七言十绝·其一
作者：方回
朝代：宋

自知酒量防踰矩，敢诧诗才妙斵轮。
古圣贤心得丝许，虽非尼扁异愚民。
七十翁吟七言十绝·其一〇
作者：方回
朝代：宋

少陵诗诧古来希，老病余生曷不归。
不信神仙不信佛，死时惟裹破深衣。
七十翁吟七言十绝·其七
作者：方回
朝代：宋

脍炙鲸鹏吾不佞，撮扪蚤虱尔徒劳。
泰山夜半见红日，政要人生着脚高。
七十翁吟七言十绝·其九
作者：方回
朝代：宋

周家八百年天下，文武焉知有赧王。
老寿彭公亦余骨，始知生死是兴亡。
七十翁吟七言十绝·其八
作者：方回
朝代：宋

后山卒仅四十九，讳日崇宁一日前。
当时假使余七袠，忍见中原丙午年。
七十翁吟七言十绝·其四
作者：方回
朝代：宋
体裁：七言绝句

郑玄三礼王弼易，亦绘冕旒配孔庭。虚耗中原实卫霍，麒麟阁上也图形。
七十翁吟七言十首·其一
作者：方回
朝代：宋

莫笑衰頹七十翁，老來柔外尚剛中。
評詩青眼時雖白，借酒蒼顔也自紅。
輕薄交遊翻手雨，艱難仕宦打頭風。
休官至此六逢閏，能忍窮人不送窮。
七十翁吟七言十首·其一〇
作者：方回
朝代：宋

頹齡僥倖古來稀，休致多年但欠歸。
决不再思龜左顧，幸猶免賦雉朝飛。
江山如舊幾寒暑，天地無情多是非。
能辦東籬一杯酒，可須疏傅有金揮。
七十翁吟七言十首·其七
作者：方回
朝代：宋

神奇臭腐變窮通，宇宙紛紜醉眼中。
鄧禹第堪文學掾，劉歆早作國師公。
干戈世故千岐異，禮樂民彝萬古同。
造化豈應全聵聵，秋來依舊有西風。
七十翁吟七言十首·其三
作者：方回
朝代：宋

一鳴場屋老書生，晚節蹉跎百不成。
舊試卷忘塗注乙，新吟藁漫草真行。
柄臣全似逢崔胤，座主徒勞識李程。
第五阿房關許事，樊川終自有詩名。
七十翁吟七言十首·其九
作者：方回
朝代：宋

三十科名續父燈，豈知七十老無能。
兒童半長餘猶幼，門戶中衰久未興。
南畝盡捐猶有宅，白頭垂禿已如僧。
平生詩力秋尤健，萬里霜天擊怒鷹。
七十翁吟七言十首·其九
作者：方回
朝代：宋

三十科名续父灯，岂知七十老无能。
儿童半长余犹幼，门户中衰久未兴。
南亩尽捐犹有宅，白头垂秃已如僧。
平生诗力秋尤健，万里霜天击怒鹰。
七十翁吟七言十首·其二
作者：方回
朝代：宋

自笑衰頹七十翁，全將拙鈍易豪雄。
猶賢乎已思詩苦，不失其馳飲酒恭。
女嫁男婚俱失望，廷臚殿對總書空。
倚樓夜夜看星斗，未了昏鐘又曉鐘。
七十翁吟七言十首·其五
作者：方回
朝代：宋

千古斯文未陆沉，夏因周继太骎骎。
瓜分缪主貛郎学，灰烬阴传桧贼心。
江总不惭同北狩，钟仪何限尚南音。
一龛花院伤前事，犹胜棺穿蔓草深。
七十翁吟七言十首·其五
作者：方回
朝代：宋

千古斯文未陸沉，夏因周繼太駸駸。
瓜分繆主貛郎學，灰燼陰傳檜賊心。
江總不慚同北狩，鍾儀何限尚南音。
一龕花院傷前事，猶勝棺穿蔓草深。
七十翁吟七言十首·其八
作者：方回
朝代：宋

幾夜樓東曉望時，長庚缺月傍參旗。
江湖已滿焉能久，天地將秋更不疑。
暑漸變凉差可喜，老難重少自堪悲。
年來輩行凋零盡，詩卷中多賦挽詩。
七十翁吟七言十首·其六
作者：方回
朝代：宋

幼孤何敢事儿嬉，闻道惟惭性钝迟。
早尚虚文迷释老，晚参实学泝濂伊。
五更灯火芸千卷，两世冠裳桂一枝。
梦幻无成吾不怨，庾愁江恨鬓丝丝。
七十翁吟七言十首·其六
作者：方回
朝代：宋

幼孤何敢事兒嬉，聞道惟慚性鈍遲。
早尚虛文迷釋老，晚參實學泝濂伊。
五更燈火芸千卷，兩世冠裳桂一枝。
夢幻無成吾不怨，庾愁江恨鬢絲絲。
七十翁吟七言十首·其四
作者：方回
朝代：宋

飽觀代謝四時成，勿訝陰晴小變更。
何許三牲聊淡食，向來五馬亦徒行。
長哦王粲登樓作，浪得朱雲請劍名。
我死故應非短命，彼饕誰果是長生。
七十翁吟五言古体十首
作者：方回
朝代：宋

后山与简斋，仅年四十九。
诗少句句佳，天地同不朽。
予幼初学诗，一日赋一首。
颓龄忽七十，诗果传后否。
侥幸擢儒科，邂逅至郡守。
几死坐此耳，诗于我何负。
寿长诗故多，才短诗故丑。
苟活许作诗，余生付诗酒。
七十翁吟五言古体十首·其一
作者：方回
朝代：宋

无妻牧犊子，带索荣启期。
予亦年七十，幸犹未至兹。
颇亦似陶翁，粗有五男儿。
乃父休官早，致汝恒苦饥。
挂冠六七闰，方当挂冠时。
治生了无策，惟耽酒与诗。
室人愧交讁，虽寿夫奚为。
后死信无益，固穷谅何悲。
七十翁吟五言古体十首·其一〇
作者：方回
朝代：宋

世短心徒长，日暮道更远。
偶荣匪运泰，骤落非命蹇。
王侯死无葬，将相谪不返。
贱穷齿秃缺，尚许噉粝饭。
配享宣尼庙，文学可商偃。
云何从祀庑，传註王郑混。
平生三万卷，晚节叶粪本。
外华已焉哉，袯襫谢公衮。
七十翁吟五言古体十首·其七
作者：方回
朝代：宋

晦庵感兴诗，本非得意作。
近人辄效尤，以诗言理学。
志南写柳吹，曼卿咏禽乐。
我翁盛称之，岂不物象托。
小巷旗夸酒，大贾褐怀璧。
喝咄野狐禅，未必实有得。
欧公不论文，孟子不言易。
平生守所见，弱冠至七十。
七十翁吟五言古体十首·其九
作者：方回
朝代：宋

今所以知古，頼世有书史。
后所以信今，岂不亦藉此。
昔在韩魏公，治平四载耳，仁皇实录就。
贼贾独不尔，窃位十六年，不奏理庙纪。
咸淳至德佑，抑又可知矣。
国亡邪正混，衮挞笔孰泚。
衰翁抱丹心，但恐将溘死。
七十翁吟五言古体十首·其五
作者：方回
朝代：宋

诗人而寿者，近有数老仙。
后有陆放翁，前有曾茶山。
亦復有二赵，南塘与章泉。
年皆八九十，至今诗集传。
南岳五藁出，岂无刘后村。
老妓风水僧，两诗太不然。
三生感容堂，晚节尤可怜。
虚叟年七十，努力当勉旃。
七十翁吟五言古体十首·其八
作者：方回
朝代：宋

幼尝习古诗，生平不满百。
人生如蜗牛，欲升一丈壁。
我幸七尺身，燥土余三尺。
目此寸进难，涎尽喙不湿。
平生修省心，不啻震虩虩。
晚若蹈虎尾，更甚履愬愬。
庶几其可免，宁受冻饥厄。
徒步胜安车，亦勿乘下泽。
七十翁吟五言古体十首·其六
作者：方回
朝代：宋

后山与简斋，仅年四十九。
诗少句句佳，天地同不朽。
予幼初学诗，一日赋一首。
颓龄忽七十，诗果传后否。
侥倖擢儒科，邂逅至郡守。
几死坐此耳，诗于我何负。
寿长诗故多，才短诗故丑。
苟活许作诗，余生付诗酒。
七十翁吟五言古體十首·其一
作者：方回
朝代：宋

無妻牧犢子，带索榮啟期。
予亦年七十，幸猶未至茲。
頗亦似陶翁，粗有五男兒。
乃父休官早，致汝恒苦饑。
掛冠六七閏，方當掛冠時。
治生了無策，惟耽酒與詩。
室人愧交讁，雖壽夫奚爲。
後死信無益，固窮諒何悲。
七十翁吟五言古體十首·其一〇
作者：方回
朝代：宋

世短心徒長，日暮道更遠。
偶榮匪運泰，驟落非命蹇。
王侯死無葬，將相謫不返。
賤窮齒禿缺，尚許噉糲飯。
配享宣尼廟，文學可商偃。
云何從祀廡，傳註王鄭混。
平生三萬卷，晚節葉糞本。
外華已焉哉，襏襫謝公衮。
七十翁吟五言古體十首·其七
作者：方回
朝代：宋

晦庵感興詩，本非得意作。
近人輒效尤，以詩言理學。
志南寫柳吹，曼卿詠禽樂。
我翁盛稱之，豈不物象托。
小巷旗誇酒，大賈褐懷璧。
喝咄野狐禪，未必實有得。
歐公不論文，孟子不言易。
平生守所見，弱冠至七十。
七十翁吟五言古體十首·其三
作者：方回
朝代：宋

先祖八十四，卒予生之年。
先父五十六，予甫三歲焉。
厥今七十叟，萬死偶獲全。
過父豈不愧，逮祖恐未然。
初學晚頗進，粗亦窺聖賢。
常感知己恩，不報負我冤。
夢寐此心明，暗室如青天。
無田與兒孫，未爲無所傳。
七十翁吟五言古體十首·其九
作者：方回
朝代：宋

今所以知古，頼世有書史。
後所以信今，豈不亦藉此。
昔在韓魏公，治平四載耳，仁皇實錄就。
賊賈獨不爾，竊位十六年，不奏理廟紀。
咸淳至德祐，抑又可知矣。
國亡邪正混，衮撻筆孰泚。
衰翁抱丹心，但恐將溘死。
七十翁吟五言古體十首·其二
作者：方回
朝代：宋

昔聞老萊子，希年奉慈親。
佯作小兒啼，斕斑綵衣身。
事有異天壤，予生何不辰。
三歲喪吾父，萬里南海濱。
先君四難弟，今皆爲古人。
五房伯仲十，獨予登七旬。
道路謾奔走，燈火徒苦辛。
此詩比蓼莪，一吟一傷神。
七十翁吟五言古體十首·其五
作者：方回
朝代：宋

詩人而壽者，近有數老仙。
後有陸放翁，前有曾茶山。
亦復有二趙，南塘與章泉。
年皆八九十，至今詩集傳。
南嶽五藁出，豈無劉後村。
老妓風水僧，兩詩太不然。
三生感容堂，晚節尤可憐。
虛叟年七十，努力當勉旃。
七十翁吟五言古體十首·其八
作者：方回
朝代：宋

幼嘗習古詩，生平不滿百。
人生如蝸牛，欲升一丈壁。
我幸七尺身，燥土餘三尺。
目此寸進難，涎盡喙不濕。
平生修省心，不啻震虩虩。
晚若蹈虎尾，更甚履愬愬。
庶幾其可免，寧受凍饑厄。
徒步勝安車，亦勿乘下澤。
七十翁吟五言古體十首·其六
作者：方回
朝代：宋

後山與簡齋，僅年四十九。
詩少句句佳，天地同不朽。
予幼初學詩，一日賦一首。
頹齡忽七十，詩果傳後否。
僥倖擢儒科，邂逅至郡守。
幾死坐此耳，詩於我何負。
壽長詩故多，才短詩故醜。
苟活許作詩，餘生付詩酒。
七十翁吟五言古體十首·其四
作者：方回
朝代：宋

五男三女兒，僥倖肖吾祖。
賢愚掛懷抱，笑陶敢效杜。
長男近寄書，長女化爲土。
嗟予七十翁，哭此四十女。
此女抱恨久，嫁不得其所。
厥夫實鴟鴞，厥舅乃狼虎。
讕訟欲殺予，破家謝官府。
不禁毀璧痛，何啻茹荼苦。
七月三日朱用和罗弘道同访南山无竭师
作者：方回
朝代：宋

振骑出喧阓，榜舟浮广川。
冠盖二三子，谓我扬先鞭。
翳翳杉漆坞，膴膴禾黍田。
篱闯拥稚髻，担观骈旅肩。
是日告秋朔，暑絺稍轻便。
瞩远喜野旷，讨幽忘道绵。
维南孤崒嵂，中有西方仙。
铁干万树古，金界千柱坚。
湿藓滑侧磴，密荔凉深泉。
道人瘦如腊，不见今三年。
翠琰壁奇刻，丹涂架穹椽。
修竹洗人心，焉知红尘天。
谑剧酒若失，机捷诗易圆。
致爽潇洒阁，俯视乌龙颠。
过帆倏灭没，聚市常熬煎。
临轩十八公，老寿藤萝缠。
与语若未对，风至忽粲然。
斗牛之所莅，吴越封疆连。
自泰伯勾践，以至衣锦钱。
成败亦屡矣，变化若浮烟。
嗟哉声利徒，羣蚁争微羶。
吾侪方寸中，皎月澄寒渊。
少迷逐众嗜，晚悟羞前愆。
会当摆俗鞅，来此禅窗眠。
七月三日朱用和羅弘道同訪南山無竭師
作者：方回
朝代：宋

振騎出喧闠，榜舟浮廣川。
冠蓋二三子，謂我揚先鞭。
翳翳杉漆塢，膴膴禾黍田。
籬闖擁稚髻，擔觀駢旅肩。
是日告秋朔，暑絺稍輕便。
矚遠喜野曠，討幽忘道綿。
維南孤崒嵂，中有西方仙。
鐵幹萬樹古，金界千柱堅。
濕蘚滑側磴，密荔凉深泉。
道人瘦如臘，不見今三年。
翠琰壁奇刻，丹塗架穹椽。
脩竹洗人心，焉知紅塵天。
謔劇酒若失，機捷詩易圓。
致爽瀟灑閣，俯視烏龍顛。
過帆倏滅沒，聚市常熬煎。
臨軒十八公，老壽藤蘿纏。
與語若未對，風至忽粲然。
斗牛之所蒞，吳越封疆連。
自泰伯勾踐，以至衣錦錢。
成敗亦屢矣，變化若浮煙。
嗟哉聲利徒，羣蟻爭微羶。
吾儕方寸中，皎月澄寒淵。
少迷逐衆嗜，晚悟羞前愆。
會當擺俗鞅，來此禪窗眠。
七月二十三日聞城南火午至夜半懷歸
作者：方回
朝代：宋

月近參旗欲下弦，倚樓半夜獨看天。
故園入夢將千日，朝服離身已七年。
洶洶火驚何不去，嗸嗸糴貴更堪憐。
漢庭使者求民瘼，汲黯應須識後先。
七月二十三日闻城南火午至夜半怀归
作者：方回
朝代：宋

月近参旗欲下弦，倚楼半夜独看天。
故园入梦将千日，朝服离身已七年。
汹汹火惊何不去，嗸嗸籴贵更堪怜。
汉庭使者求民瘼，汲黯应须识后先。
七月初一日早起
作者：方回
朝代：宋

太白星初上，參旗井鉞連。
新秋知幾日，酷暑極今年。
足不能離地，心常欲契天。
水鄉差得稔，亢旱念山田。
七月初一日晚大恶风而雨
作者：方回
朝代：宋

焦原沸泽火云红，忽变煤炲漆暮空。
定谪毒龙移旧穴，併驱奇鬼助狂风。
落泥朱实争残果，劈瓦青株惜半桐。
审雨堂中知是梦，未须豪横诧衰翁。
七月初一日晚大惡風而雨
作者：方回
朝代：宋

焦原沸澤火雲紅，忽變煤炲漆暮空。
定謫毒龍移舊穴，併驅奇鬼助狂風。
落泥朱實爭殘果，劈瓦青株惜半桐。
審雨堂中知是夢，未須豪橫詫衰翁。
七月初一日淮浙大潮巨風亙古所無二首·其一
作者：方回
朝代：宋

等是耕王土，誰令住海濱。
死沈凡幾屋，生哭併無人。
可痛淮連浙，兼憂廣及閩。
鯨鯢容此物，螻蟻視吾民。
浪祭推潮鬼，虛祈主地神。
懷襄吾未見，七十五年身。
七月初一日淮浙大潮巨風亙古所無二首·其二
作者：方回
朝代：宋

江海諸州縣，新秋捲颶風。
樓臺漂燕厦，城市化龍宮。
舶寶千艘覆，亭鹽萬竈空。
直令無片瓦，更許有孤篷。
徹底沙洲掃，連根樹木童。
骨骸誰與殯，腐爛出屍蟲。
七月初一日淮浙大潮巨风亘古所无二首·其一
作者：方回
朝代：宋

等是耕王土，谁令住海滨。
死沈凡几屋，生哭併无人。
可痛淮连浙，兼忧广及闽。
鲸鲵容此物，蝼蚁视吾民。
浪祭推潮鬼，虚祈主地神。
怀襄吾未见，七十五年身。
七月初一日淮浙大潮巨风亘古所无二首·其二
作者：方回
朝代：宋

江海诸州县，新秋捲飓风。
楼台漂燕厦，城市化龙宫。
舶宝千艘覆，亭盐万竈空。
直令无片瓦，更许有孤篷。
彻底沙洲扫，连根树木童。
骨骸谁与殡，腐烂出尸虫。
七月十五日書
作者：方回
朝代：宋

家貧難辦素食，事忙不及草書。
今日果然如此，古人可信非歟。
七月十日有感
作者：方回
朝代：宋

十年前此日，視篆上嚴州。
借服初金佩，峨冠尚黑頭。
乾坤誰失馭，江海已橫流。
保土雖無恙，忘家弗自謀。
寒門驚瓦裂，癡子困萍浮。
追憶危阽急，都忘屈辱羞。
衆推真膽大，孰察暗眉愁。
盜賊誅鋤定，租傭減閣優。
民功差稍稍，己事太悠悠。
綿薄稀儲峙，貪婪恣取求。
冥懷隨命運，失意起冤讎。
屢跋三關馬，更乘四瀆舟。
長城青冢月，大漢黑山秋。
甫息臺卿擔，空餘季子裘。
解官終欠早，破産復奚尤。
酹柏悲先壠，畦蔬偃故丘。
信書無一得，負債有千憂。
倒篋衣俱典，連床藥未瘳。
不如窮百姓，何謂古諸侯。
公論誰詩可，蓮花博士儔。
七月十日有感
作者：方回
朝代：宋

十年前此日，视篆上严州。
借服初金佩，峨冠尚黑头。
干坤谁失驭，江海已横流。
保土虽无恙，忘家弗自谋。
寒门惊瓦裂，痴子困萍浮。
追忆危阽急，都忘屈辱羞。
众推真胆大，孰察暗眉愁。
盗贼诛锄定，租佣减阁优。
民功差稍稍，己事太悠悠。
绵薄稀储峙，贪婪恣取求。
冥怀随命运，失意起冤雠。
屡跋三关马，更乘四渎舟。
长城青冢月，大汉黑山秋。
甫息台卿担，空余季子裘。
解官终欠早，破产復奚尤。
酹柏悲先壠，畦蔬偃故丘。
信书无一得，负债有千忧。
倒箧衣俱典，连床药未瘳。
不如穷百姓，何谓古诸侯。
公论谁诗可，莲花博士俦。
万山堂饮归
作者：方回
朝代：宋

追怀往者数贤侯，得得经营续续修。
依旧夜栏低北斗，几番春絮委东流。
同游尽道山能好，半醉谁知我独愁。
乃后吾徒身亦死，题诗更有昔人不。
三十年吟
作者：方回
朝代：宋

三十年爲世，吾今迫六旬。
兒時前輩盡，亂後善人貧。
未測前途闇，空追往迹陳。
所親化埃土，猶入夢魂頻。
三十年重到紫阳观
作者：方回
朝代：宋

石路崎岖唤渡船，松萝穿尽望中烟。
缪为白髪二千石，轻别紫阳三十年。
洞冷敛心归酒地，阁虚携眼上诗天。
丹砂九转犹多事，解饮能吟即是仙。
三十年重到紫陽觀
作者：方回
朝代：宋

石路崎嶇喚渡船，松蘿穿盡望中煙。
繆爲白髪二千石，輕別紫陽三十年。
洞冷斂心歸酒地，閣虛携眼上詩天。
丹砂九轉猶多事，解飲能吟即是仙。
三吊吟四首·其一
作者：方回
朝代：宋

市有印书叟，日印可千纸。
间得工墨钱，苟足赡妻子。
近欲役其人，告者谓已死。
醉歌夜彻晓，熟卧呼不起。
人鬼顷刻分，火葬骨骸毁。
岂不谓达生，谁独能免此。
三吊吟四首·其一
作者：方回
朝代：宋

市有印書叟，日印可千紙。
間得工墨錢，苟足贍妻子。
近欲役其人，告者謂已死。
醉歌夜徹曉，熟卧呼不起。
人鬼頃刻分，火葬骨骸燬。
豈不謂達生，誰獨能免此。
三吊吟四首·其三
作者：方回
朝代：宋

湍溪涨梅潦，一夕十丈强。
愚哉浴马僮，视之如寻常。
高岸一失足，马尚能腾骧。
僮尸不可得，漂流落何乡。
握辔徒自谨，堕穽已足伤。
人间平坦途，中亦有海洋。
三吊吟四首·其三
作者：方回
朝代：宋

湍溪漲梅潦，一夕十丈强。
愚哉浴馬僮，視之如尋常。
高岸一失足，馬尚能騰驤。
僮屍不可得，漂流落何鄉。
握轡徒自謹，墮穽已足傷。
人間平坦途，中亦有海洋。
三吊吟四首·其二
作者：方回
朝代：宋

险有不可测，能有不可恃。
善泅狎波涛，篙工死于水。
歙南百里许，有滩一何驶。
昨日索我书，辞我庭下跪。
明日沦小舟，肤髪饫饘鲔。
寄言得志者，徼倖未必是。
三吊吟四首·其二
作者：方回
朝代：宋

險有不可測，能有不可恃。
善泅狎波濤，篙工死於水。
歙南百里許，有灘一何駛。
昨日索我書，辭我庭下跪。
明日淪小舟，膚髪飫饘鮪。
寄言得志者，徼倖未必是。
三吊吟四首·其四
作者：方回
朝代：宋

偶聞一人死，惻怛吁以驚。
千人萬人死，能不愴厥情。
長平幾性命，銳頭付一坑。
亡者抱永痛，勝喜功名成。
功名豈不成，機心何時平。
人心苟若此，誰謂天好生。
三天竺还五首·其三
作者：方回
朝代：宋

涧晴石出水穿沙，万树松杉隠数家。
一鸟不鸣风不动，忽闻林下响缫车。
三天竺道中
作者：方回
朝代：宋

三天竺路漸平登，高似雷峰塔幾層。
山到無人行處好，松陰萬樹立孤僧。
三天竺還五首·其一
作者：方回
朝代：宋

城中决定少新詩，便向湖光也未宜。
我有新詩無數處，三天竺路筍輿遲。
三天竺還五首·其三
作者：方回
朝代：宋

澗晴石出水穿沙，萬樹松杉隠數家。
一鳥不鳴風不動，忽聞林下響繅車。
三天竺還五首·其二
作者：方回
朝代：宋

松枝垂地蔭松身，恨不移家此卜鄰。
石上一根長數丈，似吾細看更無人。
三天竺還五首·其五
作者：方回
朝代：宋

七十二翁頭雪白，弱冠初遊鬢如漆。
除却一二老山僧，獨來獨往無人識。
三天竺還五首·其四
作者：方回
朝代：宋

山中事事勝人間，莫怪山翁喜入山。
才說出山心不喜，又將身世墮塵寰。
三日□陪杨明府饮次前韵
作者：方回
朝代：宋

閴其禅老居西堂，岂有门人拈瓣香。
葛巾漉酒笑元亮，石室紬书输子长。
勿嫌临邛家四壁，犹堪樊川月一箱。
寄书麒麟阁上客，我自蓑衣君金章。
三日□陪楊明府飲次前韻
作者：方回
朝代：宋

閴其禪老居西堂，豈有門人拈瓣香。
葛巾漉酒笑元亮，石室紬書輸子長。
勿嫌臨邛家四壁，猶堪樊川月一箱。
寄書麒麟閣上客，我自蓑衣君金章。
三月三日西湖第三桥四首·其一
作者：方回
朝代：宋

北曲南歌日日新，红粧不逐落红春。
网鱼野老何曾觑，岂是心肠木石人。
三月三日西湖第三桥四首·其三
作者：方回
朝代：宋

尽道西湖久寂寥，红栏干落但空桥。
细思未有苏堤日，且把閒愁着酒浇。
三月三日西湖第三桥四首·其四
作者：方回
朝代：宋

野蔌随宜酒半醺，富儿盘馔拥红裙。
兰亭会上无丝竹，芥蔕区区笑右军。
三月三日西湖第三橋四首·其一
作者：方回
朝代：宋

北曲南歌日日新，紅粧不逐落紅春。
網魚野老何曾覷，豈是心腸木石人。
三月三日西湖第三橋四首·其三
作者：方回
朝代：宋

盡道西湖久寂寥，紅欄干落但空橋。
細思未有蘇隄日，且把閒愁著酒澆。
三月三日西湖第三橋四首·其二
作者：方回
朝代：宋

正月橋西賣酒家，柳初青眼草初芽。
重來紅紫隨風雨，猶有野田黄菜花。
三月三日西湖第三橋四首·其四
作者：方回
朝代：宋

野蔌隨宜酒半醺，富兒盤饌擁紅裙。
蘭亭會上無絲竹，芥蔕區區笑右軍。
三月二十九夜二更杭火焚花巷壽安坊至四月一日寅卯止
作者：方回
朝代：宋

傾國傾城誇美色，千金萬金供首飾。
武林城中花巷名，紹興年前人未識。
亮死瓜洲再講和，巷名不爲栽花窠。
象珠翠玳玉笄外，紫紫紅紅裁綺羅。
是時永嘉有佳士，歎嗟花巷名太侈。
繁華漸盛古朴衰，書謂鄉人非美事。
誰知驁集一朝非，婦鬟女髻彌芳菲。
冠梳簪珥向曉賣，百僞一真無關譏。
戊戌年冬十月十，爇此闤闠成瓦礫。
豈料鬰攸再作祟，庚子春殘小盡日。
一十六度蓂莢新，兩見焦頭花巷人。
買賣假花牟厚利，坐此得罪於神明。
君不見九重一言軒輊易，頭白紛紛無忌諱。
人人一朵牡丹春，四海太平呼萬歲。
三月二十九夜二更杭火焚花巷寿安坊至四月一日寅卯止
作者：方回
朝代：宋

倾国倾城夸美色，千金万金供首饰。
武林城中花巷名，绍兴年前人未识。
亮死瓜洲再讲和，巷名不为栽花窠。
象珠翠玳玉笄外，紫紫红红裁绮罗。
是时永嘉有佳士，叹嗟花巷名太侈。
繁华渐盛古朴衰，书谓乡人非美事。
谁知骜集一朝非，妇鬟女髻弥芳菲。
冠梳簪珥向晓卖，百僞一真无关讥。
戊戌年冬十月十，爇此阛阓成瓦砾。
岂料鬰攸再作祟，庚子春残小尽日。
一十六度蓂荚新，两见焦头花巷人。
买卖假花牟厚利，坐此得罪于神明。
君不见九重一言轩轾易，头白纷纷无忌讳。
人人一朵牡丹春，四海太平呼万岁。
三月二十九日飲杭州路耿同知花園
作者：方回
朝代：宋

巢燕春泥久已融，虞弦節近鼓薰風。
枝枝爛熟櫻桃紫，朵朵爭妍芍藥紅。
冠豸霽威賢御史，雕蟲得雋老詩翁。
十分蠶麥今年稔，我輩何妨酒一中。
三月二十九日饮杭州路耿同知花园
作者：方回
朝代：宋

巢燕春泥久已融，虞弦节近鼓熏风。
枝枝烂熟樱桃紫，朵朵争妍芍药红。
冠豸霁威贤御史，雕虫得隽老诗翁。
十分蚕麦今年稔，我辈何妨酒一中。
三月二十日张君輗约饮王子由紫霞道院酒字为韵
作者：方回
朝代：宋

城中残春未识春，城外心赏无不有。
今年春寒晚乃暖，尚余飞絮忘高柳。
西湖孰谓西子老，虽老绝胜登徒丑。
刺水乍见新荷翻，衔泥莫辨乳燕耦。
儿曹恶陈争喜新，好以玄鬓嘲白首。
遮莫少年自得志，看人轻肥但袖手。
今朝天色适可意，张丈殷兄总閒叟。
此一秃翁许追随，琳宫菊花问开否。
主客十人人能诗，冥搜远讨心欲呕。
何如平易任天真，索纸便作龙蛇走。
仇仙笑指皋亭山，横塞武林当水口。
不尔歌舞百万家，焉能奕世长保守。
我独睥睨寿星寺，欺孤柄臣据其右。
一朝击死木棉庵，头颅可朽臭不朽。
向来世故未深识，折腰此人觊升斗。
追忆谢傅小忍语，窃虞桓玄锡命九。
山河变幻泗鼎没，脱身万死亦云偶。
升沉得丧俱置之，天地古今一杯酒。
乍聚忽散醉忽醒，浮生邂逅理难久。
王侯皂隶浪分别，顷刻白衣化苍狗。
三月二十日張君輗約飲王子由紫霞道院酒字爲韻
作者：方回
朝代：宋

城中殘春未識春，城外心賞無不有。
今年春寒晚乃暖，尚餘飛絮忘高柳。
西湖孰謂西子老，雖老絕勝登徒醜。
刺水乍見新荷翻，銜泥莫辨乳燕耦。
兒曹惡陳爭喜新，好以玄鬢嘲白首。
遮莫少年自得志，看人輕肥但袖手。
今朝天色適可意，張丈殷兄總閒叟。
此一禿翁許追隨，琳宮菊花問開否。
主客十人人能詩，冥搜遠討心欲嘔。
何如平易任天真，索紙便作龍蛇走。
仇仙笑指臯亭山，橫塞武林當水口。
不爾歌舞百萬家，焉能奕世長保守。
我獨睥睨壽星寺，欺孤柄臣據其右。
一朝擊死木棉庵，頭顱可朽臭不朽。
向來世故未深識，折腰此人覬升斗。
追憶謝傅小忍語，竊虞桓玄錫命九。
山河變幻泗鼎沒，脫身萬死亦云偶。
升沉得喪俱置之，天地古今一杯酒。
乍聚忽散醉忽醒，浮生邂逅理難久。
王侯皂隸浪分別，頃刻白衣化蒼狗。
三月八日百五節林敬輿携酒約盛元仁戴帥初方萬里訪趙仲實宣慰於西湖第五橋之曲港南山書院五首·其一
作者：方回
朝代：宋

第五橋通曲港船，直摇春水到門前。
休官久作漁竿客，扶老來尋鶴氅仙。
疇曩歡娛如昨日，今吾衰颯最高年。
舊墳新冢石羊馬，且舉殘杯莫愴然。
三月八日百五節林敬輿携酒約盛元仁戴帥初方萬里訪趙仲實宣慰於西湖第五橋之曲港南山書院五首·其三
作者：方回
朝代：宋

暮年無不與心違，節物過從事總非。
何處青梅嘗煮酒，誰家紅藥試單衣。
半酣便合拏舟去，驟熱猶容借扇歸。
忽憶向來獨立處，雪天閒看白鷗飛。
三月八日百五節林敬輿携酒約盛元仁戴帥初方萬里訪趙仲實宣慰於西湖第五橋之曲港南山書院五首·其二
作者：方回
朝代：宋

湖山春色已如斯，城市原來了不知。
百五韶華全似畫，二三名勝總能詩。
忽驚我輩相携處，誰識吾人始到時。
五十四年前弱冠，設盆猶憶唱閩詞。
三月八日百五節林敬輿携酒約盛元仁戴帥初方萬里訪趙仲實宣慰於西湖第五橋之曲港南山書院五首·其五
作者：方回
朝代：宋

後生誰識舊西湖，除却山僧樹總無。
何至梅仙墳亦掘，惟應葛嶺鬼當誅。
紅裙鞭鐙追游女，白首端章笑腐儒。
兩盞三杯更多感，不如爛醉眼模糊。
三月八日百五節林敬輿携酒約盛元仁戴帥初方萬里訪趙仲實宣慰於西湖第五橋之曲港南山書院五首·其四
作者：方回
朝代：宋

生長西湖死葬湖，興言舟子與農夫。
全家衣食憑摇艣，歷世兒孫學荷鋤。
布衲劣兼蓑笠有，虀湯恐併醤醯無。
金盤玉筯環歌舞，午鬨昏空一任渠。
三月八日百五节林敬舆携酒约盛元仁戴帅初方万里访赵仲实宣慰于西湖第五桥之曲港南山书院五首·其三
作者：方回
朝代：宋

暮年无不与心违，节物过从事总非。
何处青梅尝煮酒，谁家红药试单衣。
半酣便合拏舟去，骤热犹容借扇归。
忽忆向来独立处，雪天閒看白鸥飞。
三月八日百五节林敬舆携酒约盛元仁戴帅初方万里访赵仲实宣慰于西湖第五桥之曲港南山书院五首·其四
作者：方回
朝代：宋

生长西湖死葬湖，兴言舟子与农夫。
全家衣食凭摇艣，历世儿孙学荷锄。
布衲劣兼蓑笠有，虀汤恐併醤酰无。
金盘玉筯环歌舞，午鬨昏空一任渠。
三月六日再用韵二首·其二
作者：方回
朝代：宋

百杯不乱善食酒，如手捧玉肘生柳。
貌醉心醒戒亢悔，一斟一酌干用九。
犹龙世岂无斯人，渔网可致皆常鳞。
蜾蠃螟蛉勿浪语，得似刘伶鸡肋身。
三月六日再用韻二首·其一
作者：方回
朝代：宋

忘形爾汝日詩酒，閉戶拒客笑泄柳。
慷慨酩酊屬我輩，若楚雲夢吞八九。
隔橋暫許作鄰人，莫待寄書憑雁鱗。
聚首良難分手易，人生誰得自由身。
三月六日再用韻二首·其二
作者：方回
朝代：宋

百杯不亂善食酒，如手捧玉肘生柳。
貌醉心醒戒亢悔，一斟一酌乾用九。
猶龍世豈無斯人，漁網可致皆常鱗。
蜾蠃螟蛉勿浪語，得似劉伶雞肋身。
三月初五日同諸友自城南遊水西書事
作者：方回
朝代：宋

步出城南門，衣袂飄和風。
風中有花香，不問紫與紅。
萬山似無罅，一水能自通。
插雲石色古，噴雪灘聲雄。
夙聞長庚伯，來訪宣平翁。
想見巉巖間，悠然支孤筇。
吾儕復此遊，嘯歌渡船中。
未渡東望西，既渡西眺東。
東西互眺望，所至隨不同。
乃知佳山水，變態焉可窮。
犖確陟層巘，茂密穿深叢。
倉卒未暇往，虛皇紫陽宮。
僧窗亦可人，脩竹攢青空。
足用展極目，遥天送歸鴻。
更有真趣泉，一泓磨精銅。
隸扁故自佳，韻語亦大工。
至寶識者少，煙雨埋昏雺。
英氣决不泯，定復月貫虹。
萬世永無極，百年俱有終。
爲問羊叔子，何如王無功。
晚生未聞道，邂逅華顛童。
酒酣詩不成，歸途竟匆匆。
但苦嘲詼劇，談鋒森戰攻。
達人當兩忘，一付亡是公。
三月初五日同诸友自城南游水西书事
作者：方回
朝代：宋

步出城南门，衣袂飘和风。
风中有花香，不问紫与红。
万山似无罅，一水能自通。
插云石色古，喷雪滩声雄。
夙闻长庚伯，来访宣平翁。
想见巉岩间，悠然支孤筇。
吾侪復此游，啸歌渡船中。
未渡东望西，既渡西眺东。
东西互眺望，所至随不同。
乃知佳山水，变态焉可穷。
荦确陟层巘，茂密穿深丛。
仓卒未暇往，虚皇紫阳宫。
僧窗亦可人，修竹攒青空。
足用展极目，遥天送归鸿。
更有真趣泉，一泓磨精铜。
隶扁故自佳，韵语亦大工。
至宝识者少，烟雨埋昏雺。
英气决不泯，定復月贯虹。
万世永无极，百年俱有终。
为问羊叔子，何如王无功。
晚生未闻道，邂逅华颠童。
酒酣诗不成，归途竟匆匆。
但苦嘲诙剧，谈锋森战攻。
达人当两忘，一付亡是公。
三月初五日孟君復王元俞治中十人同会分韵得诗字
作者：方回
朝代：宋

春光九十日，半为风雨欺。
人生一百年，怀抱无好时。
兹辰復何辰，晴烟霏柳丝。
佳友可我意，閒愁忽如遗。
座客有十人，十人皆能诗。
景色既已妍，谈笑无相疑。
酌酒不计数，惟醉以为期。
阄韵有险易，鹤头侧復垂。
上巳后二日，此会竟大奇。
芥蒂死生间，吾尝笑羲之。
王侯宰槐国，蚁身不自知。
顾此一梦耳，不饮庸非痴。
三月初五日孟君復王元俞治中十人同會分韻得詩字
作者：方回
朝代：宋

春光九十日，半爲風雨欺。
人生一百年，懷抱無好時。
茲辰復何辰，晴烟霏柳絲。
佳友可我意，閒愁忽如遺。
座客有十人，十人皆能詩。
景色既已妍，談笑無相疑。
酌酒不計數，惟醉以爲期。
鬮韻有險易，鶴頭側復垂。
上巳後二日，此會竟大奇。
芥蒂死生間，吾嘗笑羲之。
王侯宰槐國，蟻身不自知。
顧此一夢耳，不飲庸非癡。
三月十一日問政山次劉元煇韻
作者：方回
朝代：宋

禊節去未遠，是日天更朗。
微寒護餘芳，春野綠渺莽。
爰從峻嶺登，豈殊茂林賞。
支策拄雲漢，舉袖拂星象。
遐矚兩眸豁，徐步一足往。
年邁忽臻茲，時平猶憶曩。
譽竹談亹亹，弔松色怏怏。
青空鸛鶴唳，碧甃蝸牛上。
龕金窺扁顔，簪玉觀塑像。
孰謂幽谷僻，有此殊庭敞。
豪飲杯杯滿，清吟字字響。
佳兒奉親老，高第事師長。
考擊謝鐘鼓，傾寫竭甕盎。
自可作畫圖，未易絕夢想。
吾家酴醿花，高架政堪仰。
能來一中之，勿待南飈爽。
三月十一日问政山次刘元辉韵
作者：方回
朝代：宋

禊节去未远，是日天更朗。
微寒护余芳，春野绿渺莽。
爰从峻岭登，岂殊茂林赏。
支策拄云汉，举袖拂星象。
遐瞩两眸豁，徐步一足往。
年迈忽臻兹，时平犹忆曩。
誉竹谈亹亹，弔松色怏怏。
青空鹳鹤唳，碧甃蜗牛上。
龛金窥扁颜，簪玉观塑像。
孰谓幽谷僻，有此殊庭敞。
豪饮杯杯满，清吟字字响。
佳儿奉亲老，高第事师长。
考击谢钟鼓，倾写竭瓮盎。
自可作画图，未易绝梦想。
吾家酴醿花，高架政堪仰。
能来一中之，勿待南飈爽。
三月十七夜大雷雨用韵酬俞好问四首·其一
作者：方回
朝代：宋

彻夜无眠直到明，拟春晴又不春晴。
酒材劣致平原督，花事愁闻望帝声。
病体惯经寒热证，倦途浑忘短长程。
五年浩荡江湖梦，犹喜相逢得友生。
三月十七夜大雷雨用韵酬俞好问四首·其三
作者：方回
朝代：宋

薄有盐酰胹竹孙，夜寒城郭似荒村。
远更已觉踰三鼓，独酌无聊罄一樽。
此道粗闻元自少，众人欲杀幸犹存。
盲风怪雨青灯暗，庄蝶难凭入梦魂。
三月十七夜大雷雨用韵酬俞好问四首·其二
作者：方回
朝代：宋

恶风夜汹疾雷频，稍卧还兴起倒身。
政復花时如此雨，谁知我辈本无春。
破衣垢腻疮饶痒，短被斜欹脚倦伸。
捱耐天明招敢叟，能来破闷頼斯人。
三月十七夜大雷雨用韵酬俞好问四首·其四
作者：方回
朝代：宋

倦眠书砚付埃氛，烟尽当窗一篆云。
黠鼠谁令如鬼物，痴猫吾欲与弹文。
雨余自揣薪槱绝，客裏尤怜仆厮勤。
花尽春残不须惜，好谋归棹趁南熏。
三月十七夜大雷雨用韻酬俞好問四首·其一
作者：方回
朝代：宋

徹夜無眠直到明，擬春晴又不春晴。
酒材劣致平原督，花事愁聞望帝聲。
病體慣經寒熱證，倦途渾忘短長程。
五年浩蕩江湖夢，猶喜相逢得友生。
三月十七夜大雷雨用韻酬俞好問四首·其三
作者：方回
朝代：宋

薄有鹽醯胹竹孫，夜寒城郭似荒村。
遠更已覺踰三鼓，獨酌無聊罄一樽。
此道粗聞元自少，衆人欲殺幸猶存。
盲風怪雨青燈暗，莊蝶難憑入夢魂。
三月十七夜大雷雨用韻酬俞好問四首·其二
作者：方回
朝代：宋

惡風夜洶疾雷頻，稍卧還興起倒身。
政復花時如此雨，誰知我輩本無春。
破衣垢膩瘡饒癢，短被斜欹脚倦伸。
捱耐天明招敢叟，能來破悶頼斯人。
三月十七夜大雷雨用韻酬俞好問四首·其四
作者：方回
朝代：宋

倦眠書硯付埃氛，煙盡當窗一篆雲。
黠鼠誰令如鬼物，癡貓吾欲與彈文。
雨餘自揣薪槱絕，客裏尤憐僕廝勤。
花盡春殘不須惜，好謀歸棹趁南薰。
三月十八日甲子晴
作者：方回
朝代：宋

夜夜春寒漸覺輕，桐花十日過清明。
去年稔更今年稔，壬子晴兼甲子晴。
樓閣相望饒客醉，干戈不用保農耕。
老儒八十心無事，依舊吟窗剔短檠。
三月旦晚晴
作者：方回
朝代：宋

社雨弥三日，先之雹与雷。
已疑春色尽，忽逐晚晴迴。
佳笋常迟出，奇花每后开。
微寒胜骤暖，更莫十分催。
三月旦晚晴
作者：方回
朝代：宋

社雨彌三日，先之雹與雷。
已疑春色盡，忽逐晚晴迴。
佳笋常遲出，奇花每後開。
微寒勝驟暖，更莫十分催。
三桥旅邸遇雪
作者：方回
朝代：宋

醖云蒸雾暖如烘，一夜南风变北风。
不似寻常响窗纸，渐惊分寸压船篷。
粉妆已鬬佳人白，酒面还输老子红。
记取今年呵冻笔，三桥西岸小楼中。
三橋旅邸遇雪
作者：方回
朝代：宋

醖雲蒸霧暖如烘，一夜南風變北風。
不似尋常響窗紙，漸驚分寸壓船篷。
粉妝已鬬佳人白，酒面還輸老子紅。
記取今年呵凍筆，三橋西岸小樓中。
三竺道中三首·其一
作者：方回
朝代：宋

武林風物異他鄉，三竺山行草亦香。
村落尋常績麻處，隔簾時復見紅粧。
三竺道中三首·其一
作者：方回
朝代：宋

武林风物异他乡，三竺山行草亦香。
村落寻常绩麻处，隔帘时復见红粧。
三竺道中三首·其三
作者：方回
朝代：宋

石溪清淺不容舟，但有常常綠水流。
莫道江湖風浪闊，此中涓滴是源頭。
三竺道中三首·其二
作者：方回
朝代：宋

少人行处路方佳，半着僧鞋半草鞋。
直到全无马粪处，山僮竹箒扫松钗。
三竺道中三首·其二
作者：方回
朝代：宋

少人行處路方佳，半著僧鞋半草鞋。
直到全無馬糞處，山僮竹箒掃松釵。
三貪嘆
作者：方回
朝代：宋

十月蛇當蟄，錦文遨道邊。
碎首斃農梃，人蛇胡不然。
鼠竊不以夜，腐尸供鴟鳶。
白晝自掇禍，人鼠宜戒旃。
猛豹落檻穽，割皮充席氈。
人中亦有豹，勿恃多金錢。
蛇鼠喻官吏，豹以喻將焉。
三貪逭天誅，聽此三嘆篇。
三賢堂已無官賣其址
作者：方回
朝代：宋

三賢無像亦無堂，敗柳猶垂赤土牆。
官賣神祠有前例，熙寧丞相起坊場。
三賢堂移入西湖新書院
作者：方回
朝代：宋

湖邊莫怪舊祠荒，士女何曾炷瓣香。
頼是人心猶未泯，深衣迎奉入書堂。
三贤堂移入西湖新书院
作者：方回
朝代：宋

湖边莫怪旧祠荒，士女何曾炷瓣香。
頼是人心犹未泯，深衣迎奉入书堂。
三贪嘆
作者：方回
朝代：宋

十月蛇当蛰，锦文遨道边。
碎首毙农梃，人蛇胡不然。
鼠窃不以夜，腐尸供鸱鸢。
白昼自掇祸，人鼠宜戒旃。
猛豹落槛穽，割皮充席毡。
人中亦有豹，勿恃多金钱。
蛇鼠喻官吏，豹以喻将焉。
三贪逭天诛，听此三嘆篇。
上元再題
作者：方回
朝代：宋

梅殘萬點路傍雪，桃露一班梢上紅。
惆悵六鼇山已去，了無情緒答春風。
上元晚晴
作者：方回
朝代：宋

所謂上元者，俗以侈昇平。
漢用方士說，祠祭夜達明。
爇炬或始此，游觀實何名。
年登庶事遂，春早芳意萌。
冶粧飾粉黛，豪奏喧絲笙。
愚玩奪稚魄，淫窺蕩狂情。
天寶覆唐都，宣和傾汴京。
詞人麗唱在，物極良足驚。
一隅頗完盛，四運遄代更。
戍守列萬里，鎮防連百城。
崛起間竊發，交馳事遐征。
昏黑煙火滅，哭聲無歌聲。
曉雨花信過，夜蟾桂輪清。
時節既如此，焉問陰與晴。
上元晚晴
作者：方回
朝代：宋

所谓上元者，俗以侈昇平。
汉用方士说，祠祭夜达明。
爇炬或始此，游观实何名。
年登庶事遂，春早芳意萌。
冶粧饰粉黛，豪奏喧丝笙。
愚玩夺稚魄，淫窥荡狂情。
天宝覆唐都，宣和倾汴京。
词人丽唱在，物极良足惊。
一隅颇完盛，四运遄代更。
戍守列万里，镇防连百城。
崛起间窃发，交驰事遐征。
昏黑烟火灭，哭声无歌声。
晓雨花信过，夜蟾桂轮清。
时节既如此，焉问阴与晴。
上元立春
作者：方回
朝代：宋

华灯綵胜两逢迎，美景良辰未易并。
花信风初迴肃杀，柳梢月岂异承平。
神鳌观阙山何在，旅雁汀洲水復生。
可待紫姑问休咎，买牛西崦课儿耕。
上元立春
作者：方回
朝代：宋

華燈綵勝兩逢迎，美景良辰未易并。
花信風初迴肅殺，柳梢月豈異承平。
神鼇觀闕山何在，旅雁汀洲水復生。
可待紫姑問休咎，買牛西崦課兒耕。
上南行十二首·其一
作者：方回
朝代：宋

初過城南門，即過城下渡。
豈無小筍輿，未若且徒步。
霜重船板滑，水涸岸石露。
我老人不識，小讓樵者路。
上南行十二首·其一〇
作者：方回
朝代：宋

弃官逃世名，居此深谷中。
谷深夜更深，剧谈滋无穷。
照壁书灯青，煨炉茶火红。
门外晓鷄鸣，天地号霜风。
上南行十二首·其一〇
作者：方回
朝代：宋

棄官逃世名，居此深谷中。
谷深夜更深，劇談滋無窮。
照壁書燈青，煨爐茶火紅。
門外曉鷄鳴，天地號霜風。
上南行十二首·其一一
作者：方回
朝代：宋

君子貴淡交，不在杯炙間。
主人苦留客，因辭乃得還。
中道逢故舊，酒肉又如山。
半醉可以去，豈不知時艱。
上南行十二首·其一二
作者：方回
朝代：宋

談笑復談笑，竟忘早與晚。
翩翻凌深波，恍惚度層巘。
醉身但覺輕，歸路不知遠。
人生常如茲，百年亦易遣。
上南行十二首·其一二
作者：方回
朝代：宋

谈笑復谈笑，竟忘早与晚。
翩翻凌深波，恍惚度层巘。
醉身但觉轻，归路不知远。
人生常如兹，百年亦易遣。
上南行十二首·其七
作者：方回
朝代：宋

昔聞馬糞巷，今涉牛矢嶺。
無牛亦無矢，步步入佳境。
望我端人居，時焉一引領。
亦如馬糞邊，王謝芳更永。
上南行十二首·其三
作者：方回
朝代：宋

我不上南山，垂近四十載。
山中花瓢翁，尚與山俱在。
據高瞰人世，昔田今爲海。
道傍魏公亭，柱化礎亦敗。
上南行十二首·其九
作者：方回
朝代：宋

斯人近云亡，華算八十四。
登堂拜畫像，衣冠昂古製。
有子身不死，科名今九世。
焉知三家村，乃見萬乘器。
上南行十二首·其二
作者：方回
朝代：宋

历险极可畏，升高宜少休。
岭水东西分，终亦归同流。
臧获相尔汝，借竈燃枯槱。
五里一酌酒，聊以娱兹游。
上南行十二首·其二
作者：方回
朝代：宋

歷險極可畏，升高宜少休。
嶺水東西分，終亦歸同流。
臧獲相爾汝，借竈燃枯槱。
五里一酌酒，聊以娛茲遊。
上南行十二首·其五
作者：方回
朝代：宋

金焦大小孤，號爲天下奇。
繄此水中岑，突兀頗似之。
千古幾洚水，蛟龍不能移。
寄言甕牖士，守道當如茲。
上南行十二首·其八
作者：方回
朝代：宋
体裁：古风

叶有义谓何，根有即叶有。登岭问地名，强辨果是否。我观松柏竹，青青黄落后。叶有有此叶，可以观此守。
上南行十二首·其八
作者：方回
朝代：宋

葉有義謂何，根有即葉有。
登嶺問地名，强辨果是否。
我觀松柏竹，青青黄落後。
葉有有此葉，可以觀此守。
上南行十二首·其六
作者：方回
朝代：宋

溪北曰富登，溪南曰富代。
其西曰澤富，富固人所愛。
民貧今已極，名實殊不對。
此村名杏村，杏花果安在。
上南行十二首·其四
作者：方回
朝代：宋

七里南山邊，更作三里程。
十里舊榷界，雙橋酒有聲。
身老友朋盡，事殊時代更。
茅店迷處所，飲徒眠九京。
上回岭
作者：方回
朝代：宋

儿时度大庾，未识险与艰。
剑阁天下壮，老矣无由攀。
兹岭同我名，穷源路如环。
一重復一掩，千弯仍万弯。
怒石跃奇鬼，淙流出其间。
高处望来处，井底忽升天。
为言上復上，何如居庸关。
上回嶺
作者：方回
朝代：宋

兒時度大庾，未識險與艱。
劍閣天下壯，老矣無由攀。
茲嶺同我名，窮源路如環。
一重復一掩，千彎仍萬彎。
怒石躍奇鬼，淙流出其間。
高處望來處，井底忽升天。
爲言上復上，何如居庸關。
上饒周君夢至梅花洞吟曰我家本住梅花洞一陣風來一陣香爲賦長句
作者：方回
朝代：宋

帝敕王家專管竹，子猷高風誰可續。
西州間生文與可，後來特判篔簹谷。
帝敕陶家專管菊，千載淵明一影獨。
分司旁出可無人，醉插齊山容杜牧。
梅花天下第一花，天下好詩翰林家。
孤山山下清淺水，疏影年年橫復斜。
水中漉影出此句，美玉鑿石金淘沙。
至今和靖一丘壑，敢有代者需齊瓜。
乾坤故異醯雞甕，元來別有梅花洞。
玉堂不隔蓬與弱，自是世人肉身重。
周郎妙年有仙骨，月夜往來跨鸞鳳。
自言家住梅洞中，怕泄天機稱是夢。
芙蓉城主傳石丁，洞天是處花冥冥。
蓮花博士薇花郎，玉階除拜時告廷。
世間善賦梅花者，定皆梅洞諸仙靈。
梅洞梅洞果何在，七十萬里天常青。
上饶周君梦至梅花洞吟曰我家本住梅花洞一阵风来一阵香为赋长句
作者：方回
朝代：宋

帝敕王家专管竹，子猷高风谁可续。
西州间生文与可，后来特判篔筜谷。
帝敕陶家专管菊，千载渊明一影独。
分司旁出可无人，醉插齐山容杜牧。
梅花天下第一花，天下好诗翰林家。
孤山山下清浅水，疏影年年横復斜。
水中漉影出此句，美玉凿石金淘沙。
至今和靖一丘壑，敢有代者需齐瓜。
干坤故异酰鸡瓮，元来别有梅花洞。
玉堂不隔蓬与弱，自是世人肉身重。
周郎妙年有仙骨，月夜往来跨鸾凤。
自言家住梅洞中，怕泄天机称是梦。
芙蓉城主传石丁，洞天是处花冥冥。
莲花博士薇花郎，玉阶除拜时告廷。
世间善赋梅花者，定皆梅洞诸仙灵。
梅洞梅洞果何在，七十万里天常青。
下回嶺
作者：方回
朝代：宋

上嶺何所苦，一步一氣喘。
下嶺何所苦，一步一脚軟。
直視三千丈，石梯落層巘。
終須到平處，尚作屈曲轉。
彼猶可通車，太行羊腸坂。
此乃不容步，險甚蜀道棧。
回首望木杪，千里百里遠。
下營曉行二首·其一
作者：方回
朝代：宋

霜鍥駝裘耳欲冰，誰家先我已宵興。
道傍籬落遮叢篠，隔火熒熒見一燈。
下營曉行二首·其二
作者：方回
朝代：宋

月淡雲濃弄曉晴，草中白處路微明。
垂鞭緩轡十餘里，始聽鳴雞第一聲。
下营晓行二首·其一
作者：方回
朝代：宋

霜锲驼裘耳欲冰，谁家先我已宵兴。
道傍篱落遮丛篠，隔火荧荧见一灯。
下营晓行二首·其二
作者：方回
朝代：宋

月淡云浓弄晓晴，草中白处路微明。
垂鞭缓辔十余里，始听鸣鸡第一声。
下長安堰
作者：方回
朝代：宋

已雪又復雨，天寒行路難。
船中寒尚可，未若堰頭寒。
已雨又欲雪，泥深行路迷。
岸邊泥尚可，未若堰頭泥。
官船買船逾十丈，終日牽攀僅能上。
小船不闊五尺者，大船塞之不容下。
堰夫慣見甘途汙，軸膠纜斷相號呼。
得錢贍家計未愚，不惜身如牛與豬。
人生劣可足衣食，何必來此堰頭立。
下长安堰
作者：方回
朝代：宋

已雪又復雨，天寒行路难。
船中寒尚可，未若堰头寒。
已雨又欲雪，泥深行路迷。
岸边泥尚可，未若堰头泥。
官船买船逾十丈，终日牵攀仅能上。
小船不阔五尺者，大船塞之不容下。
堰夫惯见甘途污，轴胶缆断相号呼。
得钱赡家计未愚，不惜身如牛与猪。
人生劣可足衣食，何必来此堰头立。
不寐
作者：方回
朝代：宋

孤灯独榻夜难晨，秋气初寒展转频。
每怪未尝成梦寐，自怜何苦费精神。
非关世事兼身事，欲学贤人与圣人。
更着冰霜当七十，向来虚费几青春。
不寐
作者：方回
朝代：宋

孤燈獨榻夜難晨，秋氣初寒展轉頻。
每怪未嘗成夢寐，自憐何苦費精神。
非關世事兼身事，欲學賢人與聖人。
更著冰霜當七十，向來虛費幾青春。
不寐
作者：方回
朝代：宋

眇忽微茫一入思，穿天匝地遍垓維。
殘秋夜靜山深處，孤客燈昏酒醒時。
自寶此身方有壽，不窮我輩更無詩。
少陵同谷七歌在，每一歌之淚欲垂。
不寐十首·其一
作者：方回
朝代：宋

清寒雪夜天，欹枕暗灯前。
总为多思虑，常令少睡眠。
着书传后世，讲学绍先贤。
老死将无日，空閒十二年。
不寐十首·其一
作者：方回
朝代：宋

清寒雪夜天，欹枕暗燈前。
總爲多思慮，常令少睡眠。
著書傳後世，講學紹先賢。
老死將無日，空閒十二年。
不寐十首·其一〇
作者：方回
朝代：宋

細字昏難讀，孤燈冷獨挑。
黄虀餘口味，白豆驗心苗。
玉枕方春夢，金門正早朝。
先生唯默坐，窗外雨蕭蕭。
不寐十首·其一〇
作者：方回
朝代：宋

细字昏难读，孤灯冷独挑。
黄虀余口味，白豆验心苗。
玉枕方春梦，金门正早朝。
先生唯默坐，窗外雨萧萧。
不寐十首·其七
作者：方回
朝代：宋

雪聲兼雨聲，靜聽到殘更。
爲底常無寐，寧當有不平。
食多嫌氣濁，衾薄覺神清。
萬古書燈眼，心常與共明。
不寐十首·其三
作者：方回
朝代：宋

暮年无寐意，灯与影应知。
谁復名三叛，空劳赋五噫。
今人难与语，来世尚堪期。
准易扬雄业，真成覆瓿为。
不寐十首·其三
作者：方回
朝代：宋

暮年無寐意，燈與影應知。
誰復名三叛，空勞賦五噫。
今人難與語，來世尚堪期。
準易揚雄業，真成覆瓿爲。
不寐十首·其九
作者：方回
朝代：宋

竺国轮迴说，诬民断勿疑。
还知已死后，即是未生时。
六道何凭考，三身故强推。
反终更原始，不寐试深思。
不寐十首·其九
作者：方回
朝代：宋

竺國輪迴說，誣民斷勿疑。
還知已死後，即是未生時。
六道何憑考，三身故强推。
反終更原始，不寐試深思。
不寐十首·其二
作者：方回
朝代：宋

孤灯深夜半，何乃抚床为。
道左时难料，心方世岂知。
孰刊前代史，肯作近人诗。
黠鬼应相笑，干坤一老痴。
不寐十首·其二
作者：方回
朝代：宋

孤燈深夜半，何乃撫床爲。
道左時難料，心方世豈知。
孰刊前代史，肯作近人詩。
黠鬼應相笑，乾坤一老癡。
不寐十首·其五
作者：方回
朝代：宋

世間無限事，總不屬閒人。
必欲伸公論，寧如愛老身。
武成難盡信，泰誓尚非真。
衛府公閭語，何哉彼鬼神。
不寐十首·其八
作者：方回
朝代：宋

涉世形容悴，違時嗜好偏。
偶猶身未死，豈爲己無眠。
道喪文趨刻，談高學類禪。
申生真斃犬，望帝竟啼鵑。
不寐十首·其六
作者：方回
朝代：宋

夜眠纔合眼，即見此諸公。
骸骨已應朽，精神猶自通。
老懷常忽忽，暮景極怱怱。
知己恩難報，皇天識寸衷。
不寐十首·其六
作者：方回
朝代：宋

夜眠纔合眼，即见此诸公。
骸骨已应朽，精神犹自通。
老怀常忽忽，暮景极怱怱。
知己恩难报，皇天识寸衷。
不寐十首·其四
作者：方回
朝代：宋

无寐復无寐，自知仍自知。
少狂今始悔，宿疾尚堪医。
雪水消残酒，灯花送好诗。
元龙湖海气，老矣復何施。
不寐十首·其四
作者：方回
朝代：宋

無寐復無寐，自知仍自知。
少狂今始悔，宿疾尚堪醫。
雪水消殘酒，燈花送好詩。
元龍湖海氣，老矣復何施。
不恨
作者：方回
朝代：宋

鼓腹千年有，平心一物無。
粗能全晚節，不敢恨窮途。
豈少真君子，何求老腐儒。
春風香百草，千丈古松枯。
与孟能静饮联句·其一
作者：方回
朝代：宋
体裁：古风

三月一日春如酒，红是桃花绿杨柳。人生不醉欲如何，不如意常十八九。暂兹袖公补天手，谁能钳我谈天口。挹斗酌海两相逢，天风吹入无何有。
与孟能静饮联句·其二
作者：方回
朝代：宋
体裁：古风

三月三日一觞酒，同上危楼望晴柳。岂可不饮负此春，向来风雨十朝九。何必水边看丽人，何必水晶行素鳞。曲阜桥边同一醉，杭州城里两閒身。
与孟能静饮联句復和三首·其二
作者：方回
朝代：宋

暂兹袖公补天手，谁能箝我谈天口。
挹斗酌海两相逢，天风吹入无何有。
与孟能静饮联句復和三首·其五
作者：方回
朝代：宋

仕宦可止不止酒，乃所愿学陶五柳。
春夏秋冬皆有花，四时无日不重九。
莫欺左持蟹螯手，莫笑涎流麵车口。
醉能题壁又能歌，德行文章总无有。
与孟能静饮联句復和三首·其四
作者：方回
朝代：宋

何必水边看丽人，何必水晶行素鳞。
曲阜桥边同一醉，杭州城裏两閒身。
与起来芳三上人游北山寺
作者：方回
朝代：宋

癖性爱古寺，鬰鬰乌龙山。
癖性爱古树，万松拥禅关。
偶与二三僧，共此一日閒。
索茗古寺裏，繫马古树间。
树古生凉飈，寺古殊尘寰。
古貌各清怪，古心俱恬憪。
忽有古笛声，牧儿度前湾。
古人谓不足，古风斯已还。
丙戌元日二首·其一
作者：方回
朝代：宋

猶憶兒時襁褓中，天南跋涉到江東。
間關嶺海三千里，倏忽星霜六十翁。
追遠無涯心事苦，苟生何益暮途窮。
雪消日薄寒尤力，獨倚危樓數過鴻。
丙戌元日二首·其二
作者：方回
朝代：宋

歙山嚴瀨寄荆扉，想見同時雪正飛。
柳動梅殘驚歲換，兒寒女瘦望予歸。
百年偏許詩名在，雙鬢能知世事非。
社友踏泥肯相顧，酒錢更欲典春衣。
丙戌十一月二十八日南至寓杭
作者：方回
朝代：宋

卧厌邻人聒，晨兴亦喜晴。
心知云气好，眼眩日华明。
吾事元无节，南方暂偃兵。
新粧小儿女，谁识旧承平。
丙戌十一月二十八日南至寓杭
作者：方回
朝代：宋

卧厭鄰人聒，晨興亦喜晴。
心知雲氣好，眼眩日華明。
吾事元無節，南方暫偃兵。
新粧小兒女，誰識舊承平。
丙戌除夕次韵仁近二首·其一
作者：方回
朝代：宋

岁穷犹此客，不早见几微。
岂易赊邻醖，何惭典故衣。
余寒当有几，小忍未为非。
野烧迴青润，春山饱蕨薇。
丙戌除夕次韻仁近二首·其一
作者：方回
朝代：宋

歲窮猶此客，不早見幾微。
豈易賒鄰醖，何慚典故衣。
餘寒當有幾，小忍未爲非。
野燒迴青潤，春山飽蕨薇。
丙戌除夕次韻仁近二首·其二
作者：方回
朝代：宋

盆梅開欲盡，翠幹已苔深。
物極容春蟄，人窮自陸沈。
鍾知浮世事，燈識老儒心。
冶陌饒芳草，衰遲肯重尋。
丙申元日五絕·其一
作者：方回
朝代：宋

新年仍著舊年衣，老健深慚七十希。
一炷爐香拜天地，今春早早買船歸。
丙申元日五絕·其三
作者：方回
朝代：宋

雪餘連雨滿城泥，喝道宵行萬馬蹄。
昨夜隔年書未點，瓶梅燈畔一枝低。
丙申元日五絕·其二
作者：方回
朝代：宋

五更春雨細無聲，石路濺泥齒屐鳴。
後飲屠蘇懶奔走，可能也喜鵓鳩晴。
丙申元日五絕·其五
作者：方回
朝代：宋

案上瓶梅閲兩年，添花未有買花錢。
東風恰似憐窮客，吹到新詩四五篇。
丙申元日五絕·其四
作者：方回
朝代：宋

送寒迎暖柳梢知，風自東來著意吹。
百萬人家賀新歲，幾家荼壘有新詩。
丙申元日五绝·其一
作者：方回
朝代：宋

新年仍着旧年衣，老健深惭七十希。
一炷炉香拜天地，今春早早买船归。
丙申元日五绝·其三
作者：方回
朝代：宋

雪余连雨满城泥，喝道宵行万马蹄。
昨夜隔年书未点，瓶梅灯畔一枝低。
丙申元日五绝·其四
作者：方回
朝代：宋

送寒迎暖柳梢知，风自东来着意吹。
百万人家贺新岁，几家荼垒有新诗。
丙申生日七十自賦二首·其一
作者：方回
朝代：宋

先君無罪謫封川，天畀遺孤出瘴煙。
忽到古希年七十，猶思上大化三千。
苦吟足可編詩史，狂醉真宜號謫仙。
五子傳家無一物，聊將書冊當青氈。
丙申生日七十自賦二首·其二
作者：方回
朝代：宋

一尺光陰七寸餘，暗驚前路恐無餘。
匹如月欠三分滿，又似蓂飄六片初。
學問文章俱廢忘，科名官職總空虛。
諸孫中有小丁亥，十歲應能讀我書。
丙申生日七十自赋二首·其二
作者：方回
朝代：宋

一尺光阴七寸余，暗惊前路恐无余。
匹如月欠三分满，又似蓂飘六片初。
学问文章俱废忘，科名官职总空虚。
诸孙中有小丁亥，十岁应能读我书。
丙申重九前后得今日都无病一句成十首·其七
作者：方回
朝代：宋

今日都无病，黄花酒一觞。
登临怜老者，风雨过重阳。
稔岁真希有，南天始欲凉。
余生容苟活，不敢昧苍苍。
丙申重九前后得今日都无病一句成十首·其三
作者：方回
朝代：宋

今日都无病，沉吟算此生。
誓将全晚节，懒復问修程。
畏事防忧患，收心入老成。
近时学康节，更敢竞时名。
丙申重九前后得今日都无病一句成十首·其九
作者：方回
朝代：宋

今日都无病，持杯得自如。
空行万里路，枉读一生书。
可奈多魔障，真当弃腐余。
休官十六载，此计未全疏。
丙申重九前后得今日都无病一句成十首·其二
作者：方回
朝代：宋

今日都无病，康强百不忧。
近霜黄菊月，过雨紫兰秋。
可醉岂容避，欲归遄復休。
寒衣浆补办，此外更何求。
丙申重九前後得今日都無病一句成十首·其一
作者：方回
朝代：宋

今日都無病，清晨獨倚樓。
端能常自遣，孰謂不堪憂。
老謝人間事，寒添雨後秋。
江天詩滿眼，可似賈胡留。
丙申重九前後得今日都無病一句成十首·其一〇
作者：方回
朝代：宋

今日都無病，閒將往事思。
不爲一己計，寧受百人欺。
老鈍文章拙，溫恭禮數卑。
臨風一杯酒，此意未全衰。
丙申重九前後得今日都無病一句成十首·其七
作者：方回
朝代：宋

今日都無病，黄花酒一觴。
登臨憐老者，風雨過重陽。
稔歲真希有，南天始欲凉。
餘生容苟活，不敢昧蒼蒼。
丙申重九前後得今日都無病一句成十首·其三
作者：方回
朝代：宋

今日都無病，沉吟算此生。
誓將全晚節，懶復問脩程。
畏事防憂患，收心入老成。
近時學康節，更敢競時名。
丙申重九前後得今日都無病一句成十首·其九
作者：方回
朝代：宋

今日都無病，持杯得自如。
空行萬里路，枉讀一生書。
可奈多魔障，真當棄腐餘。
休官十六載，此計未全疏。
丙申重九前後得今日都無病一句成十首·其二
作者：方回
朝代：宋

今日都無病，康强百不憂。
近霜黄菊月，過雨紫蘭秋。
可醉豈容避，欲歸遄復休。
寒衣漿補辦，此外更何求。
丙申重九前後得今日都無病一句成十首·其五
作者：方回
朝代：宋

今日都無病，移盆看菊花。
極知詩易臠，唯苦酒難賒。
政用匆匆過，何妨小小差。
重陽七十度，大半在天涯。
丙申重九前後得今日都無病一句成十首·其八
作者：方回
朝代：宋

今日都無病，重陽倏又過。
濁醪常醉好，佳菊未開多。
豈必皆時節，焉容不嘯歌。
一樽二三友，風雨奈予何。
丙申重九前後得今日都無病一句成十首·其六
作者：方回
朝代：宋

今日都無病，重陽酒滿樽。
淺斟聊慰意，高枕恐消魂。
杜老萸難得，陶家菊尚存。
鄰人送糕果，遥憶小兒孫。
丙申重九前後得今日都無病一句成十首·其四
作者：方回
朝代：宋

今日都無病，今年粗慰心。
西風田畯喜，南斗歲星臨。
人老顔如雪，家貧菊似金。
典衣作重九，猶可一杯斟。
东坡真迹
作者：方回
朝代：宋

欧苏一代两文忠，頼是滁阳起醉翁。
谁欲儋州杀坡老，靖康战血鼓腥风。
东山庙
作者：方回
朝代：宋

灵迹从来擅胜游，兹山亦復甲吾州。
杉腰一殿悬金屋，云脚千家耸画楼。
钟鼓邻僧新院宇，桑麻平世旧田畴。
干坤大数谁能问，生者聊存死即休。
东晋
作者：方回
朝代：宋

刘琨劝进岂无闻，王猛临终亦有云。
秽史汝能诬正统，老伧谁实莅余分。
山阴禊事流觞帖，彭泽归来植杖文。
二物万年终不泯，可能草木张吾军。
丞相大觀文馬公先生挽詞三首·其一
作者：方回
朝代：宋

四載咸淳相，艱哉去國情。
極知幾事密，或遂好謀成。
董卓徵荀爽，陳桓免晏嬰。
爲公翻左漢，尚覺寸丹明。
丞相大觀文馬公先生挽詞三首·其三
作者：方回
朝代：宋

天地干戈阻，門生合會喪。
謂傳和相鉢，有靦陸公莊。
衰鈍辜陶冶，危疑去廟廊。
空懷精衛意，無奈海茫茫。
丞相大觀文馬公先生挽詞三首·其二
作者：方回
朝代：宋

病篤辭台席，明年遂失襄。
少容公展布，豈遽國危亡。
此老爲微子，吾君類偃王。
欺孤木綿鬼，寸斬亦何傷。
丞相大观文马公先生挽词三首·其一
作者：方回
朝代：宋

四载咸淳相，艰哉去国情。
极知几事密，或遂好谋成。
董卓征荀爽，陈桓免晏婴。
为公翻左汉，尚觉寸丹明。
中望吳山下一汀是爲杭州
作者：方回
朝代：宋

秦皇繫纜北山頭，一抹江邊海變洲。
百萬生人無葬處，蝸爭蟻戰不如休。
中望吴山下一汀是为杭州
作者：方回
朝代：宋

秦皇繫缆北山头，一抹江边海变洲。
百万生人无葬处，蜗争蚁战不如休。
中秋
作者：方回
朝代：宋

去年有酒苦无月，今年有月却无酒。
睦斋杭邸两中秋，依□怀人夜搔首。
有酒无月犹自可，有月无酒愁杀我。
余生归老紫阳山，无酒无月俱等閒。
中秋
作者：方回
朝代：宋

去年有酒苦無月，今年有月却無酒。
睦齋杭邸兩中秋，依□懷人夜搔首。
有酒無月猶自可，有月無酒愁殺我。
餘生歸老紫陽山，無酒無月俱等閒。
中秋前一日雨送罌粟戎葵子與劉元煇
作者：方回
朝代：宋

小雨翻鋤土带沙，戎葵罌粟送詩家。
敢爭天上中秋月，且種人間隔歲花。
小稔米今猶未賤，固窮酒可不須賒。
乘閒儻肯來相過，有水吾能自煮茶。
中秋前夕三首·其一
作者：方回
朝代：宋

中秋無酒定醒然，清賞今宵月已圓。
喜我小兒才五歲，猶能倚戶望高天。
中秋前夕三首·其三
作者：方回
朝代：宋

山頭月到天心小，林下秋生夜半寒。
不待明朝已三五，四更仍續五更看。
中秋前夕三首·其二
作者：方回
朝代：宋

稍穿疏树残光碎，徐碾晴空素艷流。
交过子时是明日，搀先半夜赏中秋。
中秋前夕三首·其二
作者：方回
朝代：宋

稍穿疏樹殘光碎，徐碾晴空素艷流。
交過子時是明日，攙先半夜賞中秋。
中秋夜喜晴
作者：方回
朝代：宋

秋來剩賦倚樓吟，天慰衰翁此夜心。
霽色一輪升白玉，歡聲萬鎰價黄金。
酒纔半醉吾忘我，詩最難題古到今。
日□西流聊困卧，不知更淺與更深。
中秋夜喜晴
作者：方回
朝代：宋

秋来剩赋倚楼吟，天慰衰翁此夜心。
霁色一轮升白玉，欢声万镒价黄金。
酒纔半醉吾忘我，诗最难题古到今。
日□西流聊困卧，不知更浅与更深。
中秋夜有客携酒
作者：方回
朝代：宋

中秋謂無酒，忽有携酒者。
聯翩二三客，柴門繫嘶馬。
膨脝兩大甕，待月列堂下。
空庭碧天闊，秋色極瀟灑。
皓魄初未出，稍覺雲暗野。
須臾冰團掛，細字可讀寫。
琵琶撥旁行，此曲豈和寡。
村伎雜南北，焉有容色冶。
老夫但滿飲，不復記杯斝。
嘲詼頗惡劇，罰籌不吾拾。
自從歷喪亂，萬事付苟且。
應接日紛糅，口耳似聾啞。
久旱百穀死，心望時雨瀉。
雖逢芳醑溢，更著纖指把。
丈夫忽有念，外物皆土苴。
客去欲夜半，一笑真醉也。
中秋夜有客携酒
作者：方回
朝代：宋
体裁：古风

中秋谓无酒，忽有携酒者。联翩二三客，柴门系嘶马。膨脝两大瓮，待月列堂下。空庭碧天阔，秋色极潇洒。皓魄初未出，稍觉云暗野。须臾冰团挂，细字可读写。琵琶拨旁行，此曲岂和寡。村伎杂南北，焉有容色冶。老夫但满饮，不复记杯斝。嘲诙颇恶剧，罚筹不吾舍。自从历丧乱，万事付苟且。应接日纷糅，口耳似聋哑。久旱百谷死，心望时雨泻。虽逢芳醑溢，更着纤指把。丈夫忽有念，外物皆土苴。客去欲夜半，一笑真醉也。
中秋夜有客携酒
作者：方回
朝代：宋

中秋谓无酒，忽有携酒者。
联翩二三客，柴门繫嘶马。
膨脝两大瓮，待月列堂下。
空庭碧天阔，秋色极潇洒。
皓魄初未出，稍觉云暗野。
须臾冰团挂，细字可读写。
琵琶拨旁行，此曲岂和寡。
村伎杂南北，焉有容色冶。
老夫但满饮，不復记杯斝。
嘲诙颇恶剧，罚筹不吾拾。
自从历丧乱，万事付苟且。
应接日纷糅，口耳似聋哑。
久旱百谷死，心望时雨泻。
虽逢芳醑溢，更着纤指把。
丈夫忽有念，外物皆土苴。
客去欲夜半，一笑真醉也。
中秋雨
作者：方回
朝代：宋

瘴癘干戈脫此生，一隅略見舊承平。
上元燈火中秋月，但苦人心不肯晴。
丹阳苦寒再赋
作者：方回
朝代：宋
体裁：五言律诗

冻雪犹凝滞，阴风欲怒号。树梢栖鸟堕，船底积冰胶。孰匪焦先室，谁能范叔袍。竟无沾醉策，足与苦寒鏖。
丹阳苦寒再赋
作者：方回
朝代：宋

冻雪犹凝滞，阴风欲怒号。
树梢栖鸟堕，船底积冰胶。
孰匪焦先室，谁能范叔袍。
竟无霑醉策，足与苦寒鏖。
丹陽苦寒再賦
作者：方回
朝代：宋

凍雪猶凝滯，陰風欲怒號。
樹梢棲鳥墮，船底積冰膠。
孰匪焦先室，誰能范叔袍。
竟無霑醉策，足與苦寒鏖。
丹陽道中大雪
作者：方回
朝代：宋

輕船摇兀涕垂頤，我見人船更謂奇。
瑣細穿篷仍急舞，迷漫渡水故斜吹。
孤村茅屋炊烟絕，匹馬氈衫凍僕隨。
此是老夫有聲畫，丹陽道上雪天詩。
丹青歌贈王春陽用其神丹歌韻
作者：方回
朝代：宋

世上若無鍾子期，破琴勿爲俗子嗤。
人間亦有王昭君，奈何衆女嫉蛾眉。
我粗能詩子能畫，筆力豈不山可移。
希聲絕色識者少，妾婦嗃嗃仍嘻嘻。
宣和畫史我嘗讀，山水王詵併郭熙。
儋州禿翁早題品，元祐文章衆首推。
坡詩一句不收拾，熙豐孽黨遺羣兒。
大坡小坡俱寫竹，黜不登載無一枝。
河東顓征領節度，賊貫時實籌兵帷。
謂此昏椓亦善畫，繆取人主玉色怡。
畫之是非且不辨，國勢竟隨閹宦痿。
花光墨梅方盛行，乃坐山谷屏斥爲。
簡齋五詩動萬乘，此等佳作亦棄之。
五日十日一水石，王宰見賞杜拾遺。
如許名手無其名，可謂世衰人才衰。
筒不肯破菜不潑，朝士閎籍塗粉脂。
青城北轅五馬渡，正邪稍稍分荼飴。
萬事盡如畫譜意，焉得炎正不中微。
雪蘇黄冤尚伊洛，始覺七政齊衡璣。
錦囊玉軸鎖御府，徑與宗祏同灰飛。
米元章史論稍公，遺物太倉存一稊。
子能畫，亦能詩。
衆人不識不必疑，相逢但當醉如泥。
丹青歌赠王春阳用其神丹歌韵
作者：方回
朝代：宋

世上若无钟子期，破琴勿为俗子嗤。
人间亦有王昭君，奈何众女嫉蛾眉。
我粗能诗子能画，笔力岂不山可移。
希声绝色识者少，妾妇嗃嗃仍嘻嘻。
宣和画史我尝读，山水王诜併郭熙。
儋州秃翁早题品，元佑文章众首推。
坡诗一句不收拾，熙丰孽党遗羣儿。
大坡小坡俱写竹，黜不登载无一枝。
河东颛征领节度，贼贯时实筹兵帷。
谓此昏椓亦善画，缪取人主玉色怡。
画之是非且不辨，国势竟随阉宦痿。
花光墨梅方盛行，乃坐山谷屏斥为。
简斋五诗动万乘，此等佳作亦弃之。
五日十日一水石，王宰见赏杜拾遗。
如许名手无其名，可谓世衰人才衰。
筒不肯破菜不泼，朝士闳籍涂粉脂。
青城北辕五马渡，正邪稍稍分荼饴。
万事尽如画谱意，焉得炎正不中微。
雪苏黄冤尚伊洛，始觉七政齐衡玑。
锦囊玉轴锁御府，径与宗祏同灰飞。
米元章史论稍公，遗物太仓存一稊。
子能画，亦能诗。
众人不识不必疑，相逢但当醉如泥。
为合密府判题赵子昂大字兰亭
作者：方回
朝代：宋

神奇变化莫若龙，屈蟠可藏螺殻中。
一声霹雳起头角，金鳞万丈横苍空。
右军禊帖不盈咫，善临摹者子赵子。
一觞一咏十九之，方如带玉满疋纸。
小字古称黄庭经，大字焦山瘗鹤铭。
小敛大纵出一手，譬如写真妙丹青。
写真但要写得似，小纤大浓皆可喜。
小如眼中见瞳人，大如镜中见全身。
为孙同签瓒题赵子昂马
作者：方回
朝代：宋

画马当年李伯时，长怀鲁直子瞻诗。
朝廷□道人才盛，元佑风流再见之。
为张都目益题爪哇王后将相图
作者：方回
朝代：宋

阇婆之国古来有，其人裸体蓬厥首。
后来改号作爪哇，君僭称王妻僭后。
跣足露乳布缠腰，往往自妍不知丑。
千岛万岛南海南，谓远无虞险可守。
成周通道八蛮朝，旅獒越裳孰敢后。
真腊彭亨皆入贡，巴尚答洽尔独否。
壬辰腊月明日望，三平章往命招诱。
泉州出门七州洋，飞樯舞帆朔风吼。
五旬有余至其境，惊禽骇兽破胆走。
前主初丧后主立，国乱未定内掣肘。
生擒瞎直吃当王，癸巳三月之十九。
先降土汉必者牙，水陆引道分左右。
继获昔剌小大子，□□留屯岂容久。
所俘病亡或逋逃，穷则反噬如野□。
□秋班师会占城，诸国降表肯相受。
梢工满载槟榔果，征夫烂醉椰子酒。
生金铜钱暨百宝，搜山讨掳恣意取。
蝤蛑虾蟹玳瑁螺，芭蕉豆蔻皆可口。
风俗可怪亦可怜，食无匕筯但用手。
生年月日都不记，淫乱混杂忘牝牡。
得此诗料告者谁，滕良伯父乃吾友。
我赋长篇当凯歌，甘誓胤征同不朽。
为徐企题李伯时马
作者：方回
朝代：宋

此画良真李伯时，形容飞动卒难诗。
但将元佑苏黄作，开卷焚香朗诵之。
为牟德范题石湖遗墨意有未尽復赋五首·其一
作者：方回
朝代：宋

青春日月羁尘鞅，朱夏干坤炽暑炉。
略对风檐紬古卷，閒愁吹得一星无。
为牟德范题石湖遗墨意有未尽復赋五首·其二
作者：方回
朝代：宋

汉陵往事余金碗，湘步空名尚铁炉。
地下中郎今不作，典刑真属虎贲无。
为牟德范题石湖遗墨意有未尽復赋五首·其五
作者：方回
朝代：宋

日长饥雀窥铛釜，雨过跳蛙上竈炉。
莫笑晒书亡玉轴，荆州还识半人无。
为牟德范题石湖遗墨意有未尽復赋五首·其四
作者：方回
朝代：宋

传道府中浇茗碗，灵坚陇畔炷熏炉。
银鈎茧纸闲舒卷，锥也无时未是无。
为陆元德题撝谦斋
作者：方回
朝代：宋

四体非槁木，焉得常无为。
下士蔑轨则，德人慎容仪。
屈伸一时间，良復关安危。
举手一不当，尚难令童儿。
横目愚而神，岂可易指撝。
造次肆亵慢，合沓来轻欺。
臂且有所使，衔袖未出时。
恂恂君子心，于此先有思。
脱若役吾仆，未容盛气施。
刚桀世讵乏，受侮宁无辞。
画一发狗纵，厥规曹也随。
年老益畏谨，请苑犹召疑。
捉麈授生徒，秉钺行军师。
一如执玉恭，庶几无悔追。
为黄仲宣赋山中四章章四句
作者：方回
朝代：宋
体裁：四言诗

山中之朝，有溪可瓢。饮我之水，亦逍以遥。（一章）山中之暮，岂不风雨。心与一灯，耿耿千古。（二章）山中之人，耘夫耕民。鲭厥五侯，其如子真。（三章）于疏于蹻，朋来其学。彼恶知兹，山中之乐。（四章）
为黄仲宣赋山中四章章四句·其一
作者：方回
朝代：宋

山中之朝，有溪可瓢。
饮我之水，亦逍以遥。
为黄仲宣赋山中四章章四句·其三
作者：方回
朝代：宋

山中之人，耘夫耕民。
鲭厥五侯，其如子真。
为黄仲宣赋山中四章章四句·其二
作者：方回
朝代：宋

山中之暮，岂不风雨。
心与一灯，耿耿千古。
为黄仲宣赋山中四章章四句·其四
作者：方回
朝代：宋

于疏于蹻，朋来其学。
彼恶知兹，山中之乐。
久不作詩非避俗議偶老懶且次范君澤韻
作者：方回
朝代：宋

俗坌蝟毛奮，老倦龜殻縮。
閉門自著書，此外百無欲。
試將雙鬢比，我白君尚綠。
固宜斗百篇，醉不問今昨。
異端朱翟徒，孟子闢之廓。
傲睨則有之，未必果落魄。
焉得百尺樓，與公共盤礴。
坐令許汜輩，螟蟭仰黄鶴。
久不作诗非避俗议偶老懒且次范君泽韵
作者：方回
朝代：宋

俗坌猬毛奋，老倦龟殻缩。
闭门自着书，此外百无欲。
试将双鬓比，我白君尚绿。
固宜斗百篇，醉不问今昨。
异端朱翟徒，孟子闢之廓。
傲睨则有之，未必果落魄。
焉得百尺楼，与公共盘礴。
坐令许汜辈，螟蟭仰黄鹤。
久晴十月二十四日五日连雨程以忠来同饮
作者：方回
朝代：宋

侵寻小雪初，不雨五旬余。
深井腥泥水，荒畦槁蛀蔬。
牛灾传聚落，蛇出骇阶除。
巫诧瘟神王，官虞火政疏。
浅流停碓硙，硗陇抗犁锄。
闽粤挻兵祲，江淮断漕渠。
讹言兴委巷，秽气集穷闾。
市药邀珍价，僮衣类臭帤。
衰年今尔许，恶况又何欤。
脚汗眠慵洗，头风坐畏梳。
扪多王猛虱，食谢孟尝鱼。
半世空为吏，平生误信书。
得閒真已幸，多惧復焉如。
田不能仓廪，家纔有室庐。
稍令逢小稔，亦足慰贫居。
骤湿生朝础，斜飘过晚墟。
檐茅声乍滴，槛药色微舒。
牟麦还堪望，蝗蝻想渐祛。
良朋胥此会，忧抱与俱纾。
斗酒适酤至，烹鷄漉韭菹。
久晴十月二十四日五日連雨程以忠來同飲
作者：方回
朝代：宋

侵尋小雪初，不雨五旬餘。
深井腥泥水，荒畦槁蛀蔬。
牛災傳聚落，蛇出駭階除。
巫詫瘟神王，官虞火政疏。
淺流停碓磑，磽隴抗犁鋤。
閩粵挻兵祲，江淮斷漕渠。
訛言興委巷，穢氣集窮閭。
市藥邀珍價，僮衣類臭帤。
衰年今爾許，惡况又何歟。
脚汗眠慵洗，頭風坐畏梳。
捫多王猛虱，食謝孟嘗魚。
半世空爲吏，平生誤信書。
得閒真已幸，多懼復焉如。
田不能倉廩，家纔有室廬。
稍令逢小稔，亦足慰貧居。
驟濕生朝礎，斜飄過晚墟。
簷茅聲乍滴，檻藥色微舒。
牟麥還堪望，蝗蝻想漸祛。
良朋胥此會，憂抱與俱紓。
斗酒適酤至，烹鷄漉韭菹。
久苦春寒三月三日戲作俳體
作者：方回
朝代：宋

似惜殘紅未放稀，佳人怯試薄羅衣。
桃花水漲冰猶凝，燕子泥融雪更飛。
老去尋芳元自懶，病來吹霎不如歸。
常嫌禊帖書清朗，爾許奇寒可浴沂。
久过重阳菊英粲然即事十首·其一〇
作者：方回
朝代：宋

江南菊花差晚开，把酒前兰復后梅。
天公何尝负此老，天下腐儒臣方回。
久过重阳菊英粲然即事十首·其七
作者：方回
朝代：宋

风霜无畏最耐久，粪壤不资真自然。
正则夕餐骨已换，凌江端作跨鰲仙。
久過重陽菊英粲然即事十首·其一
作者：方回
朝代：宋

早伴茱萸插帽紗，尚堪薦酒更堪茶。
花邊行立花邊坐，不是閒花是菊花。
久過重陽菊英粲然即事十首·其一〇
作者：方回
朝代：宋

江南菊花差晚開，把酒前蘭復後梅。
天公何嘗負此老，天下腐儒臣方回。
久過重陽菊英粲然即事十首·其七
作者：方回
朝代：宋

風霜無畏最耐久，糞壤不資真自然。
正則夕餐骨已換，凌江端作跨鰲仙。
久過重陽菊英粲然即事十首·其三
作者：方回
朝代：宋

倏過重陽幾一月，菊花更覺有精神。
必重陽日始賞菊，此是人間最俗人。
久過重陽菊英粲然即事十首·其九
作者：方回
朝代：宋

有酒泛菊釂美酒，無酒嗅菊倚闌干。
時人誰會先生意，常把霜枝子細看。
久過重陽菊英粲然即事十首·其二
作者：方回
朝代：宋

種就株株攢萬蕊，摘多幹幹茁三椏。
此詩兩句煩君聽，不是閒花是菊花。
久過重陽菊英粲然即事十首·其五
作者：方回
朝代：宋

平生我解量人品，元亮真成晉伯夷。
我欲招魂無別物，剩將酒灑菊花枝。
久過重陽菊英粲然即事十首·其八
作者：方回
朝代：宋

把之手香嚼齒香，飫之燕之香肺腸。
金英滿泛日百盞，何必帝鄉姑醉鄉。
久過重陽菊英粲然即事十首·其六
作者：方回
朝代：宋

菊芳蘭秀幸同時，汾水劉郎語最悲。
誰果肖蘭誰肖菊，未知黄落又爲誰。
久過重陽菊英粲然即事十首·其四
作者：方回
朝代：宋

紫陽山下園五畝，一半教兒種菊花。
霜漸濃時花更好，六年何事未還家。
久雨
作者：方回
朝代：宋

云胡不出，積雨予尼。
意彌八紘，膝此一席。
誰具蒸徒，假予楫航。
一往滄海，觀彼茫洋。
掩關晝眠，胡寧不暇。
魯叟攸戒，敢視爲夜。
寂寂疏簾，幽幽空階。
鳥下碎蘚，傷予之懷。
悠悠古道，溢溢行潦。
豈無岑樓，送目遥草。
心之憂矣，莫或予知。
彼其之子，謂予寒饑。
久雨
作者：方回
朝代：宋
体裁：五言律诗

肺病兼脾病，葵花复槿花。閒犹常不乐，老欲更何加。客讶添新犬，童喧断小蛇。穷居非得句，持底谢年华。
久雨
作者：方回
朝代：宋

肺病兼脾病，葵花復槿花。
閒犹常不乐，老欲更何加。
客讶添新犬，童喧断小蛇。
穷居非得句，持底谢年华。
久雨
作者：方回
朝代：宋

肺病兼脾病，葵花復槿花。
閒猶常不樂，老欲更何加。
客訝添新犬，童喧斷小蛇。
窮居非得句，持底謝年華。
义犬行
作者：方回
朝代：宋

君不见周兴西旅贡厥獒，今日天下新建櫜。
远方不许进异物，閒却三略兼六韬。
又不见王孙昔叹走狗烹，今日天下永太平。
保全功臣决无此，花村夜不争雉鸣。
陆平原家养黄耳，繫书不隔江淮水。
金陵音问还洛阳，往来何啻万余里。
杜少陵寓鄜州居，旧物低徊入衣裾。
宗文宗武共入蜀，爱怜想亦如相如。
古滕东溪王御史，先公岂弟世无比。
一犬育之十五年，送葬至墓不食死。
一饭糟糠何足论，恒饱不饥谢干坤。
垂深井缰马救主，衔明月珠蛇报恩。
世上纷纷轻薄子，翻云覆雨丧廉耻。
动辄反噬不识人，可似韩卢乌喙之徒知义理。
乌聊山庙登览
作者：方回
朝代：宋

寒斋兀兀味残书，一上崔嵬计未疏。
下界喧卑离市井，平皋洒落见樵渔。
断鸿淮汉三江外，古树隋唐五代余。
忽忆浮溪偃王句，顾瞻遗庙意踌躇。
乍歸呈許君公度
作者：方回
朝代：宋

東南天地早聞名，三載吾邦沸頌聲。
山好更饒詩句好，江清未抵使君清。
涓涓流水秧田足，細細吹風麥隴晴。
客子歸來問耕穫，故園似可養殘生。
乙巳三月十五日监察御史王东溪节宿戒方回万里饮灵隠冷泉亭赵宣慰君实赵提举子昂灵隠寺知事晦坛治具西方僧四人两提领北人放泉喷雪观猿掷果予醉先退赋诗五首记之·其三
作者：方回
朝代：宋

世间春暖此间寒，万树阴阴万竹攒。
骢马来游人不避，画龙谁写我频看。
余生久已忘三黜，高会犹容预四难。
閒赏孤山梅五绝，樽前剩爱一枝酸。
乙巳三月十五日监察御史王东溪节宿戒方回万里饮灵隠冷泉亭赵宣慰君实赵提举子昂灵隠寺知事晦坛治具西方僧四人两提领北人放泉喷雪观猿掷果予醉先退赋诗五首记之·其四
作者：方回
朝代：宋

休兵三十有余龄，铁马曾来似不曾。
寒士喜从贤御史，閒人许识老名僧。
画船处处歌春雪，厦屋遥遥贮腊冰。
保得西湖如此好，心知明首遇良肱。
乙巳三月十五日監察御史王東溪節宿戒方回萬里飲靈隠冷泉亭趙宣慰君實趙提舉子昂靈隠寺知事晦壇治具西方僧四人兩提領北人放泉噴雪觀猿擲果予醉先退賦詩五首記之·其一
作者：方回
朝代：宋

年年時節美春三，誰識湖山綠似藍。
萬戶棟梁雙語燕，千村桑柘兩眠蠶。
鼓鐘下竺寺連上，香火北高峰勝南。
除却咸平處士外，何人更此築吟庵。
乙巳三月十五日監察御史王東溪節宿戒方回萬里飲靈隠冷泉亭趙宣慰君實趙提舉子昂靈隠寺知事晦壇治具西方僧四人兩提領北人放泉噴雪觀猿擲果予醉先退賦詩五首記之·其三
作者：方回
朝代：宋

世間春暖此間寒，萬樹陰陰萬竹攢。
驄馬來遊人不避，畫龍誰寫我頻看。
餘生久已忘三黜，高會猶容預四難。
閒賞孤山梅五絕，樽前剩愛一枝酸。
乙巳三月十五日監察御史王東溪節宿戒方回萬里飲靈隠冷泉亭趙宣慰君實趙提舉子昂靈隠寺知事晦壇治具西方僧四人兩提領北人放泉噴雪觀猿擲果予醉先退賦詩五首記之·其二
作者：方回
朝代：宋

淵靜濤飛亦壯哉，冷泉亭右閘初開。
一時變作跳空雪，萬衆驚聞噴壑雷。
老鶴遠過彭祖壽，巨杉何啻盛唐栽。
吾生八十重遊此，身健猶堪酒一杯。
乙巳三月十五日監察御史王東溪節宿戒方回萬里飲靈隠冷泉亭趙宣慰君實趙提舉子昂靈隠寺知事晦壇治具西方僧四人兩提領北人放泉噴雪觀猿擲果予醉先退賦詩五首記之·其五
作者：方回
朝代：宋

三月晴過半月春，真成好景與良辰。
簪花騎馬多遊女，擲果呼猿不畏人。
湖山行樂有心賞，天地太平無戰塵。
兩紀逃名作閒客，樂哉七十九年身。
乙巳三月十五日監察御史王東溪節宿戒方回萬里飲靈隠冷泉亭趙宣慰君實趙提舉子昂靈隠寺知事晦壇治具西方僧四人兩提領北人放泉噴雪觀猿擲果予醉先退賦詩五首記之·其四
作者：方回
朝代：宋

休兵三十有餘齡，鐵馬曾來似不曾。
寒士喜從賢御史，閒人許識老名僧。
畫船處處歌春雪，厦屋遥遥貯臘冰。
保得西湖如此好，心知明首遇良肱。
乙未六月大暑
作者：方回
朝代：宋

平分天四序，最苦是炎蒸。
在我須無欲，於斯患不能。
又應當閔雨，誰識始藏冰。
人力回元造，生生實所憑。
乙未十二月二十四日立丙申春予忝七十
作者：方回
朝代：宋

十歲端平舊丙申，元貞重見丙申春。
幾災幾難到今日，諸父諸兄皆古人。
未及懸車官已解，不能負販子俱貧。
細思多少同庚者，地下先埋富貴身。
乙未岁除二首·其一
作者：方回
朝代：宋

岂料身为七十翁，开怀且放醉颜红。
身存惟恨恩难报，世换还惊事总空。
百岁尚余三袠数，万诗枉费一生工。
盍簪列炬浑如梦，不似今年筑底穷。
乙未岁除二首·其二
作者：方回
朝代：宋

五十五时官早休，即今七十復何求。
亦思稍为儿孙计，政恐深贻祖父羞。
岂不忆家良有说，偶然得酒更无忧。
诸公富贵新桃版，我是春前旧土牛。
乙未歲除二首·其一
作者：方回
朝代：宋

豈料身爲七十翁，開懷且放醉顔紅。
身存惟恨恩難報，世換還驚事總空。
百歲尚餘三袠數，萬詩枉費一生工。
盍簪列炬渾如夢，不似今年築底窮。
乙未歲除二首·其二
作者：方回
朝代：宋

五十五時官早休，即今七十復何求。
亦思稍爲兒孫計，政恐深貽祖父羞。
豈不憶家良有說，偶然得酒更無憂。
諸公富貴新桃版，我是春前舊土牛。
乙未生日二首·其一
作者：方回
朝代：宋

南北間關萬死身，今年六十九年人。
偶容有酒仍容健，不嘆無官肯嘆貧。
遣禮送詩煩故舊，借樓市饌請比鄰。
還聞共說虛翁壽，似陸嚴州過八旬。
乙未生日二首·其一
作者：方回
朝代：宋

南北间关万死身，今年六十九年人。
偶容有酒仍容健，不嘆无官肯嘆贫。
遣礼送诗烦故旧，借楼市馔请比邻。
还闻共说虚翁寿，似陆严州过八旬。
乙未生日二首·其二
作者：方回
朝代：宋

虛叟慚非飲八仙，舉杯屬客每陶然。
重逢今日初生日，預算明年致仕年。
元亮有兒聊慰意，斛斯爲話且隨緣。
老衰不競黄陳律，前日詩如白樂天。
乙酉元日
作者：方回
朝代：宋

摩挲老面受春風，肯爲吹將鬢雪融。
自合居鄉充父老，尚堪開學教兒童。
官身歷險元如夢，詩律從寬漸不工。
有菜可羹花可賞，未妨日日酒頻中。
九日
作者：方回
朝代：宋
体裁：七言律诗

楼前楼后独徘徊，便当登高百尺台。海内共知吾辈老，江南未见菊花开。细思去岁人谁健，遥想中原雁已来。我似少陵亦赊酒，不妨剩举两三杯。
九日
作者：方回
朝代：宋

樓前樓後獨徘徊，便當登高百尺臺。
海內共知吾輩老，江南未見菊花開。
細思去歲人誰健，遥想中原雁已來。
我似少陵亦賒酒，不妨剩舉兩三杯。
九日北山寺二首·其一
作者：方回
朝代：宋

松阴佳处路宜迟，裹袖寒鞭马上垂。
邂逅同倾九日酒，凄凉暗诵十年诗。
试迴白首思前事，未觉青山减旧时。
节后骚英应好在，煮茶更与野僧期。
九日北山寺二首·其一
作者：方回
朝代：宋

松陰佳處路宜遲，裹袖寒鞭馬上垂。
邂逅同傾九日酒，凄凉暗誦十年詩。
試迴白首思前事，未覺青山減舊時。
節後騷英應好在，煮茶更與野僧期。
九日北山寺二首·其二
作者：方回
朝代：宋

白雲蒼蘚尚知心，野徑荒泉許重尋。
一馬出城元近近，萬松藏寺已深深。
同遊似覺無先到，半醉誰知政獨吟。
十度重陽如瞬息，足知往古與來今。
九日南山寺
作者：方回
朝代：宋

佳節携壺意，全如杜牧之。
百年誰不死，九日可□□。
□□差能飲，平生政坐癡。
胸中不酩酊，未許野人知。
九日即事
作者：方回
朝代：宋
体裁：七言律诗

閒居九日意何穷，落木长江感旧同。佳句致多惟杜老，良辰专美只陶翁。为问从人游戏马，何如对物咏来鸿。无萸无菊无螃蟹，亦可随宜酒一中。
九日即事
作者：方回
朝代：宋

閒居九日意何窮，落木長江感舊同。
佳句致多惟杜老，良辰專美只陶翁。
爲問從人游戲馬，何如對物詠來鴻。
無萸無菊無螃蟹，亦可隨宜酒一中。
九日归自南山
作者：方回
朝代：宋

山寒小雨晴，落叶献秋声。
酒可诸僧共，诗须此老评。
鈎帘修竹净，闢户远江横。
相送依依意，丹青画不成。
九日归自南山
作者：方回
朝代：宋

山寒小雨晴，落叶献秋声。
酒可诸僧共，诗须此老评。
钩帘修竹净，辟户远江横。
相送依依意，丹青画不成。
九日无酒
作者：方回
朝代：宋
体裁：七言律诗

陶杜休官窘可知，更怜坡老惠州时。三人九日俱无酒，一笑千年各有诗。我辈固穷生事拙，今秋悭雨菊花迟。典衣不办杯中物，空嗅青英有所思。
九日早起
作者：方回
朝代：宋

今日真當爛醉時，丁牀搔首便吟詩。
擬斟白蟻元來少，旋典青蚨亦未遲。
萬事茫茫先卯飲，一家草草僅晨炊。
紙窗日上微風冷，斜倚危樓有所思。
九日有感再書
作者：方回
朝代：宋

荒山過雨薄寒新，洗盡西風扇底塵。
萍梗江湖今故國，干戈天地幾遺民。
向來佳節都如夢，不謂衰年剩此身。
草草兒曹一杯酒，誰歟可與話酸辛。
九日歸自南山
作者：方回
朝代：宋

山寒小雨晴，落葉獻秋聲。
酒可諸僧共，詩須此老評。
鈎簾脩竹淨，闢戶遠江橫。
相送依依意，丹青畫不成。
九日汪元卿送酒亦有相拉者以病嗽不出
作者：方回
朝代：宋

紫蘭黄菊園丁送，亦有鄰翁送酒來。
何忽於斯須煮藥，不然夫豈怯銜盃。
登高朋友空相覓，抱病情懷未易開。
過了重陽更堪醉，霜天螃蟹小春梅。
九日烹二雞終不得酒
作者：方回
朝代：宋

長女近歸寧，念母省所患。
臨別無可烹，僅餘一老雁。
茲辰遂重九，空庖絕芻豢。
伏雌劣足膳，時醪靡由辦。
平生萬卷腸，半世飫藜莧。
中嘗長軍府，豈不讌集慣。
晚年畏禍機，棄官老林澗。
賣書輟架籤，典衣解袍襻。
佳節無一錢，終不羨朽貫。
瓶罄何耻爲，更用奴隸訕。
但甘顔樂瓢，宜免周誓轘。
粲粲東籬英，聊與歲同晏。
九日烹二鸡终不得酒
作者：方回
朝代：宋

长女近归宁，念母省所患。
临别无可烹，仅余一老雁。
兹辰遂重九，空庖绝刍豢。
伏雌劣足膳，时醪靡由办。
平生万卷肠，半世饫藜苋。
中尝长军府，岂不宴集惯。
晚年畏祸机，弃官老林涧。
卖书辍架签，典衣解袍襻。
佳节无一钱，终一羡配贯。
瓶罄何耻为，更用奴隶讪。
但甘颜乐瓢，宜免周誓轘。
粲粲东篱英，聊与岁同晏。
九日烹二鸡终不得酒
作者：方回
朝代：宋

长女近归宁，念母省所患。
临别无可烹，仅余一老雁。
兹辰遂重九，空庖绝刍豢。
伏雌劣足膳，时醪靡由办。
平生万卷肠，半世饫藜苋。
中尝长军府，岂不讌集惯。
晚年畏祸机，弃官老林涧。
卖书辍架籤，典衣解袍襻。
佳节无一钱，终不羡朽贯。
瓶罄何耻为，更用奴隶讪。
但甘颜乐瓢，宜免周誓轘。
粲粲东篱英，聊与岁同晏。
九日無酒
作者：方回
朝代：宋

陶杜休官窘可知，更憐坡老惠州時。
三人九日俱無酒，一笑千年各有詩。
我輩固窮生事拙，今秋慳雨菊花遲。
典衣不辦杯中物，空嗅青英有所思。
九日用淵明韻二首·其一
作者：方回
朝代：宋

窮山豈有節，疲氓不聊生。
比戶迫凍餒，九日存空名。
旦視觜參中，斗極南北明。
知我乏機杼，促織亦銷聲。
昔健酒易得，痛飲倚妙齡。
焉知齒髪暮，壺盡無可傾。
寒英粲荒圃，槁葉鏗前榮。
堅忍驗學力，乖離悵時情。
死也諒不磨，可惜百無成。
九日用淵明韻二首·其二
作者：方回
朝代：宋

淵明謝督郵，猶有金石交。
故人篤古誼，未隨霜葉彫。
把菊東籬下，氣與南山高。
顔生忽至止，雙鳳鳴青霄。
我誓死巖穴，甕灌詎云勞。
奈何今年秋，一旱川原焦。
酒錢蔑由致，擬坡聊和陶。
索寞世所賤，由來非一朝。
九日用渊明韵二首·其一
作者：方回
朝代：宋
体裁：古风

穷山岂有节，疲氓不聊生。比户迫冻馁，九日存空名。旦视觜参中，斗极南北明。知我乏机杼，促织亦销声。昔健酒易得，痛饮倚妙龄。焉知齿发暮，壶尽无可倾。寒英粲荒圃，槁叶铿前荣。坚忍验学力，乖离怅时情。死也谅不磨，可惜百无成。
九日用渊明韵二首·其一
作者：方回
朝代：宋

穷山岂有节，疲氓不聊生。
比户迫冻馁，九日存空名。
旦视觜参中，斗极南北明。
知我乏机杼，促织亦销声。
昔健酒易得，痛饮倚妙龄。
焉知齿髪暮，壶尽无可倾。
寒英粲荒圃，槁叶铿前荣。
坚忍验学力，乖离怅时情。
死也谅不磨，可惜百无成。
九日用渊明韵二首·其二
作者：方回
朝代：宋

渊明谢督邮，犹有金石交。
故人笃古谊，未随霜叶雕。
把菊东篱下，气与南山高。
颜生忽至止，双凤鸣青霄。
我誓死岩穴，瓮灌讵云劳。
奈何今年秋，一旱川原焦。
酒钱蔑由致，拟坡聊和陶。
索寞世所贱，由来非一朝。
九日約馮伯田王俊甫劉元煇
作者：方回
朝代：宋

山雨初開一望之，似無筋力可登危。
每重九日例凄苦，垂七十年更亂離。
今歲江南猶有酒，吾曹天下謂能詩。
肯來弔古酣歌否，恰放黄花一兩枝。
九日约冯伯田王俊甫刘元辉
作者：方回
朝代：宋

山雨初开一望之，似无筋力可登危。
每重九日例凄苦，垂七十年更乱离。
今岁江南犹有酒，吾曹天下谓能诗。
肯来弔古酣歌否，恰放黄花一两枝。
九日詩馮伯田王俊甫劉元煇楊泰之見和復次韻二首·其一
作者：方回
朝代：宋

空經虛緯費來之，弦急常由瑟柱危。
壯似陰山歌敕勒，悲於易水和漸離。
崎嶇萬古無窮事，酩酊重陽幾句詩。
剩喜故人會吾意，東籬何日酹殘枝。
九日詩馮伯田王俊甫劉元煇楊泰之見和復次韻二首·其二
作者：方回
朝代：宋

歸來誓墓學羲之，政坐機張觸處危。
久已光芒韜巨闕，更能文采眩長離。
奏書方朔三千牘，飲酒淵明二十詩。
索米長安饑欲死，何如終保傲霜枝。
九日诗冯伯田王俊甫刘元煇杨泰之见和复次韵
作者：方回
朝代：宋

归来誓墓学羲之，政坐机张触处危。
久已光芒韬世阙，更能文采眩长离。
奏书方朔三千牍，饮酒渊明二十诗。
索米长安饥欲死，何如终保傲霜枝。
九月一日稍佳演作五十六字終不及少陵牧之
作者：方回
朝代：宋

少陵哦後牧之□，□□篇章可謂過。
真是能專詩筆否，似應無奈菊花何。
雁來秋老江湖落，病感風寒涕唾多。
自古死生元有命，滿斟且復醉顔酡。
九月一日稍佳演作五十六字终不及少陵牧之
作者：方回
朝代：宋

少陵哦后牧之□，□□篇章可谓过。
真是能专诗笔否，似应无奈菊花何。
雁来秋老江湖落，病感风寒涕唾多。
自古死生元有命，满斟且復醉颜酡。
九月三十日漢臣置酒次日有詩次韻
作者：方回
朝代：宋

槁梧策策晚風秋，始覺天邊雨意休。
掃盡陰霾供一醉，豁開空闊慰雙眸。
青銅未至無王老，紅袖何嫌有莫愁。
我亦放顛插殘菊，不羞衰老雪盈頭。
九月三日晚登秀亭分韻得七字
作者：方回
朝代：宋

登高佳辰近，暗數屈指七。
古郡擁亂山，危亭低落日。
未堪摘嘉菊，亦且醉新秫。
矢詩記同遊，是歲實丙戌。
九月二十二日曉倚樓
作者：方回
朝代：宋

北斗掛樓北，曉柄正指東。
乃知今夕昏，移以招西風。
南州霜未降，九月已過中。
候蟲既無聲，天猶遲過鴻。
一歲事垂了，吾生將無同。
春草百種死，夏木千林空。
依依牆壁間，獨剩殘菊叢。
日出萬馬動，誰其知此翁。
九月二十五书事二首
作者：方回
朝代：宋

苍颜未怯冷风吹，过了残秋更自奇。
细嚼菊花吞美酒，閒拈柿叶写新诗。
繄谁屡贺参元火，与客仍消李远棋。
七十余龄能有几，开怀切勿皱愁眉。
九月二十五書事二首
作者：方回
朝代：宋

蒼顔未怯冷風吹，過了殘秋更自奇。
細嚼菊花吞美酒，閒拈柿葉寫新詩。
繄誰屢賀參元火，與客仍消李遠棋。
七十餘齡能有幾，開懷切勿皺愁眉。
九月二十六日雪予未之見北人云大都是時亦無此寒
作者：方回
朝代：宋

立冬猶十日，衣亦未裝綿。
半夜風翻屋，侵晨雪滿船。
非時良可怪，吾老最堪憐。
通袖藏酸指，憑欄聳凍肩。
枯腸忽蕭索，殘菊尚鮮妍。
貧苦無衾者，應多疾病纏。
九月五日所乘小驄不起
作者：方回
朝代：宋

瘦骨如山老病驄，圉邕治藥竟無功。
豈徒倜儻權奇惜，曾與艱難險阻同。
萬里風沙來往外，十年賓旅送迎中。
□□一失真難得，寧少人間女頰紅。
九月八日宾旸携酒西斋晚登秀亭次前韵·其一
作者：方回
朝代：宋

深箝笑口似难开，顿喜诗仙载酒来。
此道孰为今老笔，吾庐适有古荒台。
焉知晚节逢陈厄，忽听高歌类郢哀。
倚石自怜吟不就，频将拄杖划莓苔。
九月八日賓暘携酒西齋晚登秀亭次前韻·其一
作者：方回
朝代：宋

深箝笑口似難開，頓喜詩仙載酒來。
此道孰爲今老筆，吾廬適有古荒臺。
焉知晚節逢陳厄，忽聽高歌類郢哀。
倚石自憐吟不就，頻將拄杖劃莓苔。
九月八日賓暘携酒西齋晚登秀亭次前韻·其二
作者：方回
朝代：宋

楚調悠然抑更揚，四愁平子五噫梁。
身同落葉常無定，□比寒花似較長。
但喜有鄉頻得醉，不知何藥號爲狂。
芬香臭腐俱塵土，莫問桑田與海洋。
九月初一日
作者：方回
朝代：宋

满城风雨夜初长，晓径衣单野圃荒。
秋着此寒欺老我，诗将何句待重阳。
山容竞爽穿疏树，菊意高骞迓早霜。
人事日非物良是，悲来谁办铁为肠。
九月初一日
作者：方回
朝代：宋

滿城風雨夜初長，曉徑衣單野圃荒。
秋著此寒欺老我，詩將何句待重陽。
山容競爽穿疏樹，菊意高騫迓早霜。
人事日非物良是，悲來誰辦鐵爲腸。
九月初五日
作者：方回
朝代：宋

暮雨蕭蕭鼓角風，草枯木落雁橫空。
每逢九日不勝感，垂近七旬無奈窮。
螃蟹今年猶未有，茅柴我輩亦堪中。
籬邊瘦菊青如粟，已勝芙蓉萬朵紅。
九月初八日
作者：方回
朝代：宋

今年未見菊花枝，老恐登高亦不宜。
但得明朝須有酒，可能我輩更無詩。
身閒天下朋遊少，秋暑江南雁到遲。
宗武宗文佐觴詠，幾家伯道嘆無兒。
九月初八日
作者：方回
朝代：宋

今年未见菊花枝，老恐登高亦不宜。
但得明朝须有酒，可能我辈更无诗。
身閒天下朋游少，秋暑江南雁到迟。
宗武宗文佐觞咏，几家伯道嘆无儿。
九月初六日客報吾州初一日大火城中俱盡吾家亦盡七八九報皆然初十日始報吾家幸免拆毀屋十餘間二十五日得王山長親家書始知僅存州治州倉州學書院吾家免焚餘所免不過數十家
作者：方回
朝代：宋

生死由來一念間，回頭不落鬼門關。
細思上策莫如醉，稍據要津焉得閒。
婢僕凍饑猶戀主，兒童婚嫁合還山。
一窮惹起無窮事，獨樂吾惟學巷顔。
九月初四日大風雨近重陽無酒夜成二首·其一
作者：方回
朝代：宋

怕見秋深秋又深，青燈白髪厭愁霖。
百年剩幾重陽日，萬事都無一稱心。
自揣老懷饒感慨，可須佳節强登臨。
在陳自鄶哦韓句，敢望空罍有濁斟。
九月初四日大風雨近重陽無酒夜成二首·其二
作者：方回
朝代：宋

秋霖欲洗庾公塵，不管樓頭客恨新。
塞雁又爲江左客，菊花曾識晉時人。
百年虛谷先生老，一紀嚴州太守貧。
幾向客中度重九，苦無佳句答良辰。
九月初四日大风雨近重阳无酒夜成二首·其一
作者：方回
朝代：宋

怕见秋深秋又深，青灯白髪厌愁霖。
百年剩几重阳日，万事都无一称心。
自揣老怀饶感慨，可须佳节强登临。
在陈自郐哦韩句，敢望空罍有浊斟。
九月十二日得蟹小酌
作者：方回
朝代：宋

莫欺虚谷太凄凉，短髪频搔意自长。
万古江山宜晚景，一番宇宙更秋光。
东篱把菊非尘世，左手持螯可醉乡。
二物于吾犹莫逆，达人何日不重阳。
九月十二日得蟹小酌
作者：方回
朝代：宋

莫欺虛谷太凄凉，短髪頻搔意自長。
萬古江山宜晚景，一番宇宙更秋光。
東籬把菊非塵世，左手持螯可醉鄉。
二物於吾猶莫逆，達人何日不重陽。
九月雪十月雷記異
作者：方回
朝代：宋

九月二十五夜雪，南天稻粱未全結。
十月二十五夜雷，東風桃李俱誤開。
七十三翁駭何謂，雷舊慣聞雪則未。
水旱國家有倉儲，人能寡慾疫癘無。
九月雪十月雷记异
作者：方回
朝代：宋

九月二十五夜雪，南天稻粱未全结。
十月二十五夜雷，东风桃李俱误开。
七十三翁骇何谓，雷旧惯闻雪则未。
水旱国家有仓储，人能寡慾疫疠无。
书歙县楚明府送行诗轴
作者：方回
朝代：宋

俸尽青钱少，衣惟白苎粗。
赁楼邻羽客，买锦护梅图。
棋每藏高着，诗曾断几鬚。
生祠谁画得，清苦一臞儒。
乳虎行
作者：方回
朝代：宋

伏雞護窠能搏貍，人物一理誰無兒。
南山斑寅産三稚，野人採樵遥見之。
蕭蕭落日黄茅塢，睥睨田家窺水牯。
銜歸穴中哺爾雛，豈不此心慈父母。
射石沒羽李將軍，兩老於菟如有聞。
倀鬼夜報旦出獵，遁逃遠入千重雲。
縱火鳴鼙括原隰，生擒二彪逸其一。
食肉寢皮勿遺患，壯士揮戈血鮮滴。
滴血滿地遺腥臊，頑嚚昏暮來咆哮。
舐沙齧土擦樹木，如哭如泣空哀號。
君不見楚靈投車痛子死，爾殺人子亦多矣。
又不見祿山反噬逆天理，逆雛先斮長安市。
渠魁未縛嫗與翁，凶酋肆虐焉可容。
安得馮攘卞刺掃此輩，假威之狐羣亦空。
乳虎行
作者：方回
朝代：宋

伏鸡护窠能搏貍，人物一理谁无儿。
南山斑寅产三稚，野人采樵遥见之。
萧萧落日黄茅坞，睥睨田家窥水牯。
衔归穴中哺尔雏，岂不此心慈父母。
射石没羽李将军，两老于菟如有闻。
伥鬼夜报旦出猎，遁逃远入千重云。
纵火鸣鼙括原隰，生擒二彪逸其一。
食肉寝皮勿遗患，壮士挥戈血鲜滴。
滴血满地遗腥臊，顽嚚昏暮来咆哮。
舐沙啮土擦树木，如哭如泣空哀号。
君不见楚灵投车痛子死，尔杀人子亦多矣。
又不见禄山反噬逆天理，逆雏先斮长安市。
渠魁未缚妪与翁，凶酋肆虐焉可容。
安得冯攘卞刺扫此辈，假威之狐羣亦空。
予丁亥生壬寅年七十六留杭十二年
作者：方回
朝代：宋

吾生已是三分過，此地胡爲一紀留。
萬事無心偶然耳，久將身世付浮休。
予嘗治郡屢平賊嘆今所見不然
作者：方回
朝代：宋

昔在專城日，吾嘗破賊時。
土豪勤問探，民戶感恩私。
公論必旁采，下情須盡知。
騎軍遠迎擊，孰識一先棋。
二十一甲子晴
作者：方回
朝代：宋

昨日大風聲，今朝甲子晴。
整襟衣頓爽，開匣鏡偏明。
早就鯨鯢築，終全燕雀成。
清和舊時節，新麵入山城。
二十一甲子晴
作者：方回
朝代：宋

昨日大风声，今朝甲子晴。
整襟衣顿爽，开匣镜偏明。
早就鲸鲵筑，终全燕雀成。
清和旧时节，新麵入山城。